text:
By Franco
Olobaki nini ee ee
Olobaki nini ee ee
Olobaki nini mamou ee ee
Olobaki ngai nafundaka yo na mobali nayo
Olobaki ngai nasalaka kisefe na libala na bino
Madilu tika ye aloba ee
Makambo ye asalaka ayebaka te
Babalabala ye atambolaka, bato bamonaka ye
Ba ndako ye akotaka ba murs ya ndako efundaka ye
Ba ndako ye akotaka ba murs ya ndako efundaka ye
Na ba coin nyoso ye atelemaka, ba chauffeur ya taxi bamonaka ye
Mpo na nini apanza yo nsango alobi yo osalaka kisefe ee?
Mpo na nini apanza yo nsango alobi yo osalaka kisefe ee?
Ngai moto nakotelaka yo mamou ee
Ngai moto nayebi basekele mamou ee
Lelo nakomi moto mabe oo mamou ee
Oyebi tango engindaka ooh mamou eeh
Okokanisa ngai mamou nakei ee eeh
Ata ofingi ngai ndumba mamou eeh
Ata ofingi ngai ndumba mamou eeh
Oh mamou, nakamwe Vraiement mammou
Nakanisaka ozalaka amie na ngai ya motema
Mpo, oyebi te nayebi ba sekele na yo nyoso
Eloko ekamwisi ngai lelo mamou, okeyi kofinga ngai epayi ya moussa
Mpo, oyebi te nayebi ba sekele na yo nyoso
Eloko ekamwisi ngai lelo mamou, okeyi kofinga ngai epayi ya moussa
Olobi ngai nazali “ndumba”
Vraiement mamou oyebi ngai nabalaka, nadivorsa,nabota
Bongo soki lelo oyo yo mamou, moto natiaka motema
Obandi kofinga ngai ndumba
Kindumba ezali maladie te,
Kindumba ezali maladie te,
Kindumba ezali punition te
Mamou yo mwasi wa libala
Nakamwaka yo, otambola na kabambi ya sac `a main
Na sac wana, kabambi ya liputa, brose `a dent lokola moto akokende Voyage, lipapa ya nse, ebele ya makasu
Mamou yo mwasi wa libala
Nakamwaka yo, otambola na kabambi ya sac `a main
Na sac wana, kabambi ya liputa, brose `a dent lokola moto akokende Voyage, lipapa ya nse, ebele ya makasu
Eloko nini okoluka ee mamou ye eeh?
Mamou oyebi epayi na yo ngai nazalaka buvre
Mpo nayebi mibali nayo akuti yo nyoso tuu
Ata mobali nayo akuti yo oza kosala na mobali
Okoloba te eza mobali na ngai
Mais nalingaka koboma libala na bino te
Mpo nalingaka bobokolo bana na bosemo
Au lieu nakota baloba oooh tala mwasi ya ndumba awuti koboma libala ya mwasi oyo abala
Mpo nalingaka bobokolo bana na bosemo
Au lieu nakota baloba oooh tala mwasi ya ndumba awuti koboma libala ya mwasi oyo abala
Eloko nini okoluka ee mamou ee?
Signature osi ozwa Mamou
Landa nzela ya libala ooh mamou
Yango evandisa yo na mpoto mamou ee eeh
Tika kokosa mobali nayo mamou ee eeh
Yango evandisa yo na mpoto mamou ee eeh
Tika kokosa mobali nayo mamou ee eeh
Soki atelefoner loba obimaka mamou uuh
Mamou awa tuu soki nalobi, nakumbi ngambo mpo naza ndumba
Yo moko oyebisa ngai mobali na yo atinda yo na poto mpo oya kobokola bana
Yango wana apesa signature
Yango wana apesa signature
Ekoma yo awa oyebisa ngai mobali na yo atelefonaka 2 fois par jour
Na 6 heures du matin, na minuit
Apre`s minuit soki atelefoner yo
Okamati kisi ya bangungi opomper ndako mobimba
Mpo bana balala tii ntango okozonga
Mpo bana balala tii ntango okozonga
Mpo oyebi te mobali na yo atelefonaka na 6 heurs du matin
Tango atelefoneka yo yoka ndenge oyebisaka na mobali nayo
Tango atelefoneka yo yoka ndenge oyebisaka na mobali nayo
“Allo, papa ya bana, biso toza na biso kaka malamu
Kaka nde bana na yo awa moyen te Vraiement mobulu likambo
Surtout mwana oyo ya moke ya mobali oyo ozwa elongi na papa ee
Azokamwisa ngai papa
Foto kutu otiya na sani natalaka ata elongi na yo abamba yango na mabele foto epasuka
Mwana oyo mpenza mobulu penza kaka se ndenge ozalaka mwana moke
Lokola mama na yo ayebisaka ngai
Azokamwisa ngai papa
Foto kutu otiya na sani natalaka ata elongi na yo abamba yango na mabele foto epasuka
Mwana oyo mpenza mobulu penza kaka se ndenge ozalaka mwana moke
Lokola mama na yo ayebisaka ngai
Papa ya bana, na`a na makambo mosusu naloba te kaka otindela biso mbongo ya koliya, nasuki se bongo”
Yo moko osalaka mabe ee mamou ee eeh
Yo moko osalaka mabe ye yeh
Obangaka mobali nayo te mamou ye yeh
Olongola respect na ye okaba mamou ee eeh
Ba camarades ya mobali nayo mamou ee, obangaka bango te oo oo mamou ye
Lelo ofingi ngai ndumba ah ngai naseki eee mamou ee ee
Oh mamou, kindumbaoza kofinga ngai brusselle mobimba
Okeyi tii na paris osilisi ngai
Okeyi tii na paris osilisi ngai
Otindi mokanda na Kinshasa, mosusu otindi na Brazza
Kindumba eza punition te mamou
Kindumba eza punition te mamou
Oyeba mamou eswi ngai
Nalingaki d`ailleurs nafunda yo mamou
Inutile nafunda yo
Nakamati obele filime ya makambo nyoso ya mabe oyo osalaka
Natekisi yango epayi ya yobo
Mpo azikisela ngai filime wana
Mamou koma ngai
Mpo azikisela ngai filime wana
Mamou koma ngai
Ndenge bakomaka yezu na kurunze
Sete mibale na maboko, sete moko na lokolo
Sete mibale na maboko, sete moko na lokolo
Mamou ozali mwasi ya libala okamwisaka ngai
Namonaka yo ozali ndoki
Namonaka yo ozali ndoki
Ozali kinsweka, ozali monyororo
Mamou nini nakoki koloba mpo na yo
Example nini yo okoki kopesa mpo na basi ya mabala?
Example ezali te
Mamou nini nakoki koloba mpo na yo
Example nini yo okoki kopesa mpo na basi ya mabala?
Example ezali te
Kaka baloba te mpo ngai nazali ndumba
Na’kotambola na mwasi ya libala
Na’kotambola na mwasi ya libala
Yango wana na’kopesa yo makanisi mabe
Te, ezali nde yo moko moto oza na makanisi mabe
Te, ezali nde yo moko moto oza na makanisi mabe
Ngai moto nakotelaka yo ooh
Ngai moto nayebi basekele ee ee
Ngai moto nayebi basekele ee ee
Lelo nakomi moto mabe oo mamou ee
Oyebi tango engindaka ooh mamou eeh
Okokanisa ngai mamou nakei ee eeh
Ata ofingi ngai ndumba mamou eeh
Oyebi tango engindaka ooh mamou eeh
Okokanisa ngai mamou nakei ee eeh
Ata ofingi ngai ndumba mamou eeh
Ngai moto nawelaka yo mamou eeee
Ngai moto nakufelaka yo
Ngai moto nakufelaka yo
Lelo nakomi enemi jure oh mamou ee ee
Oyebi ntango engindaka mamou uh
Okokanisa ngai mamou nakei ee eeh
Landa nzela ya libala oh mamou ye ye
Landa nzela ya libala oh mamou ye ye
Madilu tika ye aloba ee ee
Makambo miki-mike ye asalaka ayebaka te
Makambo miki-mike ye asalaka ayebaka te
Ba couleurs ya ndako efundaka ye,
Bato bamonaka ye, lelo apanza ngai sango
Afinga ngai nazali ndumba
Kindumba ezali maladie te
Afinga ngai nazali ndumba
Kindumba ezali maladie te
Kindumba ezali punition te
Kindumba na ngai nazwaka
Kindumba na ngai bayebi
Nakosaka moto te
Kindumba na ngai nazwaka
Kindumba na ngai bayebi
Nakosaka moto te
Mpo na nini apanza ngai nsango olobi yo osalaka kisefe?
Mamou mokolo mosusu, tongo etaneli yo epayi mosusu
Mpo olalaki na ndako te
Mpo olalaki na ndako te
Odevancer mobali nayo otelefoner ye avarant 6 heures
Mpo oloba te ozali na mwana na yo oyo ya moke na kati ya hospital, azali malade
Mpo oloba te ozali na mwana na yo oyo ya moke na kati ya hospital, azali malade
Yo moko osalaka mabe ee mamou
Yo moko osalaka mabe ee
Yo moko osalaka mabe ee
Obangaka mobali nayo te mamou
Ba-camarades ya mobali nay o mamou
Olungola respect na ye okaba mamou ee ee
Ba camarades ya mobali nayo mamou
Obangaka bango te mamou ye ye ye
Lelo ofingi ngai ndumba ngai naseki ee mamou
Oh mamou kindumba oyo oza kofinga ngai lelo mamou
Soki natali malamu tozali kaka ndenge moko
Eloko oyo oza koprofiter na kati ya libala mpo ata oboti bana na mibali mosusu okopesa
bana wana kombo kaka ya mobali nayo
Eloko oyo oza koprofiter na kati ya libala mpo ata oboti bana na mibali mosusu okopesa
bana wana kombo kaka ya mobali nayo
Mamou oyebi que kindumba na ngai nazwaka
Naprofitika epayi nayo te mamou
Koma ngai, oyebi que naza na nyoso mamou
MP3 Download Links! Click on your favorite song.


c: text/html

text:
Lisakoli ya molongo ya makoki ya moto
Lisakoli lya molɔ́ngɔ́ ya makokí ma moto
Etápe
- 1 Maloba ma yambo
- 1.1 Eténi yambo (1)
- 1.2 Eténi ya 2
- 1.3 Eténi ya 3
- 1.4 Eténi ya 4
- 1.5 Eténi ya 5
- 1.6 Eténi ya 6
- 1.7 Eténi ya 7
- 1.8 Eténi ya 8
- 1.9 Eténi ya 9
- 1.10 Eténi ya 10
- 1.11 Eténi ya 11
- 1.12 Eténi ya 12
- 1.13 Eténi ya 13
- 1.14 Eténi ya 14
- 1.15 Eténi ya 15
- 1.16 Eténi ya 16
- 1.17 Eténi ya 17
- 1.18 Eténi ya 18
- 1.19 Eténi ya 19
- 1.20 Eténi ya 20
- 1.21 Eténi ya 21
- 1.22 Eténi ya 22
- 1.23 Eténi ya 23
- 1.24 Eténi ya 24
- 1.25 Eténi ya 25
- 1.26 Eténi ya 26
- 1.27 Eténi ya 27
- 1.28 Eténi ya 28
- 1.29 Eténi ya 29
- 1.30 Eténi ya 30
- 2 Tála mpé
Maloba ma yambo[kokoma | kobɔngisa mosólo]
Na botáláká ’te kondima limɛmya lya bato bansɔ ba molɔ́ngɔ́ mpé makokí ma bangó maye mazalí ndéngé mɔ̌kɔ́ mpé bakokí kopímela moto tɛ́ ezalí ntína ya bonsɔ́mí, bosémbo mpé kímyá káti ya molɔ́ngɔ́. Na botáláká ’te komɔ́na mpámba mpé kobóya kotósa esɛ́ngɛ́li ya moto ebátelama na bokonzi bwa bosémbo mpɔ̂ ’te, na sima yangó, moto ákóma na botɔmbɔki esóngó na minyɔ́kɔli tɛ́,
Na botáláká ’te esɛngɛ́lí koléndisa boyókani na káti ya bikólo,
Na botáláká ’te na káti ya Mokandá mwa Mibéko mya Lisangá ya Bikólo bya Molɔ́ngɔ́, bato ba molɔ́ngɔ́ bayébísí lisúsu loléngé bandimí malɔki ma ntína ya moto, limɛmya mpé lokúmu la moto, bokokani bwa makokí ma bǎsí mpé babáli mpé na botáláká ’te bangó bayébísí ’te bazwí mokáno mwa kobɔngisa ezalélí ya moto mpé kosála ’te moto azwa bomɔi malámu mpenzá na káti ya bonsɔ́mí bwa monɛ́nɛ mpenzá,
Na botáláká ’te kozala bato bansɔ na makanisi ndéngé mɔ̌kɔ́ mpɔ̂ na makokí mpé bonsɔ́mí bwangó, ezalí na ntína monɛ́nɛ mpɔ̂ ’te óyo bakáni elónga,
Likita linɛ́nɛ lizalí koyébisa Lisakoli lya molɔ́ngɔ́ óyo ya makoki ma moto lokóla elɔ́kɔ eye bato mpé bikólo binsɔ balingí bazwa, mpɔ̂ ’te bato mpé mangómbá mansɔ, na bobátelaka ntángo insɔ Lisakoli lyangó na motéma, basála makási na botéyi mpé bokólísí bwányá, mpɔ̂ ’te makokí mpé bonsɔ́mí yangó etósama mpé basála ’te bandima mpé basálélí yangó na bosɔ̂lɔ́ mpenzá na molɔ́ngɔ́ mobimba, ezala na káti ya bato ba Bikólo bya Lisangá bangó mɔ̌kɔ́ tǒ na káti ya ekólo mpé molɔ́ngɔ́ mobimba.
Eténi yambo (1)[kokoma | kobɔngisa mosólo]
Bato bansɔ na mbótama bazalí nsɔ́mí mpé bakókání na limɛmya mpé makokí. Bazalí na mayɛ́lɛ mpé basɛ́ngɛ́lí kovánda na bondeko o káti na bangó.
Eténi ya 2[kokoma | kobɔngisa mosólo]
- Moto nyɔ́nsɔ azalí na makokí mpé bonsɔ́mí bɔ́nsɔ buye bulimbólámí na káti ya Lisakoli liye, bokɛsɛni atá mokɛ́ tɛ́, na mambí matálí lomposo la nzóto, bomwǎsí tǒ bobáli, lokóta, lingómba lya nzámbe, makanisi ma politíki tǒ ya ndéngé ésúsu, ekólo tǒ lingómba ya bato, bokulaka, mbótama tǒ makambo masúsu.
- Epái esúsu, na botálaka elɔ́kɔ ya moto, epekísámí kosála bokɛsɛni na mambí matálí mibéko mya politíki, mibéko mya bosámbisi tǒ mya boyókani na mikili mísúsu, ezala ekólo tǒ mabelé ya nsɔ́mí tǒ eye eyángélémání na baúta, tǒ óyo ezwí bonsɔ́mí bwa síkísíkí tɛ́.
Eténi ya 3[kokoma | kobɔngisa mosólo]
Moto nyɔ́nsɔ azalí na likokí lya kozala na bomɔi, na kozala nsɔ́mí mpé kozala motéma nsɛi na bomoto bwa yě.
Eténi ya 4[kokoma | kobɔngisa mosólo]
Moto atá mokɛ́ tɛ́ asɛ́ngɛ́lí kozala moúmbu; boúmbu mpé botɛ́ki baúmbu bupekísámí na ndéngé insɔ
Eténi ya 5[kokoma | kobɔngisa mosólo]
Moto atá mokɛ́ tɛ́ asɛ́ngɛ́lí konyɔ́kama mpé kosalelama makambo ya bonyama mpé óyo ezanga bomoto na lokúmu.
Eténi ya 6[kokoma | kobɔngisa mosólo]
Moto nyɔ́nsɔ azalí na likokí ’te bayéba makokí ma yě bipái bínsɔ.
Eténi ya 7[kokoma | kobɔngisa mosólo]
Bato bansɔ bakokání libosó lya mobéko mpé bazalí na likokí lya kobátelama na mobéko sé ndéngé mɔ̌kɔ́. Bánsɔ bazalí na likokí lya kobátelama sé ndéngé mɔ̌kɔ́ esóngó na bikelá nyɔ́nsɔ ya bokɛsɛnisi elongobani tɛ́ na Lisakoli liye mpé esóngó na bikelá bínsɔ biye bikobota bokɛsɛnisi yangó.
Eténi ya 8[kokoma | kobɔngisa mosólo]
Moto nyɔ́nsɔ azalí na likokí lya koluka lisálisi lya nsɔ́lɔ́ mpenzá na libosó lya mangómbá ma bosámbisi bwa ekólo eye ezalí na bwányá esóngó na bikelá biye bikotángola malɔki ma ntína mandimámí na mibéko mpɔ̂ na yě.
Eténi ya 9[kokoma | kobɔngisa mosólo]
Moto mɔ̌kɔ́ tɛ́ akokí kokangama tǒ kobengisama ntína tɛ́.
Eténi ya 10[kokoma | kobɔngisa mosólo]
Moto nyɔ́nsɔ azalí na likokí ’te likambo lya yě lokóla lya bato bansɔ, lisámbisama na bosémbo mpé na mǐso mya bato bánsɔ na esámbiselo ya nsɔ́mi mpé ya epái mɔ̌kɔ́ tɛ́, eye ekozwa mikáno ɛngɛ́bɛ́nɛ́ na makokí mpé masɛ́ngínyá yě tǒ ɛngɛ́bɛ́nɛ́ na bosɔ̂lɔ́ bwa likambo yě afúndámí.
Eténi ya 11[kokoma | kobɔngisa mosólo]
- Moto nyɔ́nsɔ óyo afúndámí na likambo azalí naíno mabɔ́kɔ mpɛ́mbɛ́ téé ntángo bakotatola ɛngɛ́bɛ́nɛ́ na mobéko, mabé yě asálí, na libánza liye likosalama na mǐso mya bato bansɔ, epái wápi mánsɔ esɛngɛ́lí kosalama mpɔ̂ te mofúndami azwa na yě.
- Moto atá mɔ̌kɔ́ tɛ́ asɛ́ngɛ́lí kozwa etúmbu mpɔ̂ na makambo tǒ botíki óyo, ntángo esálámákí, ezalákí naíno mbéba tɛ́, ɛngɛ́bɛ́nɛ́ na mibéko mya ekólo tǒ ya molɔ́ngɔ́. Sé loléngé yangó, bakokí tɛ́ kopɛ́sa moto etúmbu koleka eye ezaláká kopɛ́sama na ntángo likambo lisalámákí.
Eténi ya 12[kokoma | kobɔngisa mosólo]
Moto atâ mɔ̌kɔ́ tɛ̂ akokí kokɔ́ta mpámba na makambo matálí ezaleli, libótá, ndáko mpé mikandá ya nganda tǒ mpé kobébisa lokúmu na yě. Moto nyɔ́nsɔ azalí na likokí lya kobátelama na mobéko esóngó na bikɔ́ta-kɔ́ta yangó.
Eténi ya 13[kokoma | kobɔngisa mosólo]
- Moto nyɔ́nsɔ azalí na makokí ma kotámbola ndéngé alingí mpé kopɔna esíká ya kovánda káti na ekólo.
- Moto nyɔ́nsɔ azalí na makokí ma kotíka ekólo ínsɔ atá ya yě mɔ̌kɔ́ mpɔ̂ na kokɛndɛ na ekólo esúsu; yě akokí mpé kozónga na ekólo ya yě.
Eténi ya 14[kokoma | kobɔngisa mosólo]
- Na libosó lya monyɔ́kɔli, moto nyɔ́nsɔ azalí na likokí lya koluka mpé kozwa esíká ya kobómba nzóto na bikólo bisúsu.
- Likokí lyangó likopɛ́sama tɛ́ na moto afúndámí na likambo lya makási tǒ na bikelá biye bilongobani tɛ́ na mibéko mya Lisangá lya Bikólo bya Molɔ́ngɔ́.
Eténi ya 15[kokoma | kobɔngisa mosólo]
- Moto nyɔ́nsɔ azalí na likokí lya koyébana mosí-ekólo.
- Bakokí tɛ́ kopímela moto likokí lya kozala mosí-ekólo tǒ ya kokóma moto wa ekólo esúsu.
Eténi ya 16[kokoma | kobɔngisa mosólo]
- Sɔ́kí mobú ya kobálana ekokí, mobali mpé mwâsí bakokí kokwêlana mpé kotónga libóta mpé masímbisi mazala tɛ́ na makambo matálí lomposo, ekólo tǒ lingómba lya nzámbe. Bangó bazalí na makokí sé ndéngé mɔ̌kɔ́ na makambo etálí makwéla, ezala ntángo ya makwéla tǒ ntángo ya bokabwani.
- Libála likokí kosalama sé sɔ́kí mwâsí na mobali bangó méi bandimi na motéma mɔ̌kɔ́.
- Libála lizalí longómba la ntína mpɔ̂ na bato mpé lizalí na likokí lya kobátelama na bato mpé Letá.
Eténi ya 17[kokoma | kobɔngisa mosólo]
- Moto nyɔ́nsɔ azala yě mɔ̌kɔ́ tǒ na káti ya lisangá, azalí na likokí lya mokóló-ekólo.
- Bakokí atá mokɛ́ tɛ́ kopímela tǒ kobɔ́tɔla moto elɔ́kɔ na yě sɔ́kí ntína ezalí tɛ́.
Eténi ya 18[kokoma | kobɔngisa mosólo]
Moto nyɔ́nsɔ azalí na likokí, ya kozala na makanisi na yě, mayɛ́lɛ na yě ya motéma mpé lingómba lya yě ya nzámbe; likokí lyangó ekopɛ́sa yě ndingisa ya kopɔna lingómba lya nzámbe tǒ kobóngola makanisi ma yě, yě mɔ̌kɔ́ tǒ elongo na baníngá, ezala na mǐso mya bato ya mɛi; na botéyi, na bikelá, na bokúmisi nzámbe mpé milúlú.
Eténi ya 19[kokoma | kobɔngisa mosólo]
Moto nyɔ́nsɔ azalí na likokí ya bokanisi mpé bolobi; yangó ekopɛ́sa yě ndingisa ya kozala na bomɔi na motéma tɛ́ likoló lya makanisi ma yě ndingisa ya koluka, kozwa mpé kopanza mayébisi na makanisi esíká na esíká, na ndéngé alingí koyébisa mangó.
Eténi ya 20[kokoma | kobɔngisa mosólo]
- Moto nyɔ́nsɔ azalí na likokí lya kozala na likita mpé lingómbá liye lizalí na kímyá.
- Ekokí tɛ́ kosɛ́ngama na makási tɛ́ moto akɔ́ta na lingómbá.
Eténi ya 21[kokoma | kobɔngisa mosólo]
- Moto nyɔ́nsɔ azalí na likokí lya kotíya mabɔ́kɔ na bokambi misálá mya ekólo ya yě ezala yě mɔ̌kɔ́ tǒ na batóma yě mɔ̌kɔ́ apɔní.
- Moto nyɔ́nsɔ azalí na likokí, lokóla baníngá nyɔ́nsɔ ya kosála misálá mya Letá.
- Bolingi bwangó bosɛngɛ́lí komɔ́nana na mapɔni ya sémbo maye masɛngɛ́lí kosalama mbala na mbala, na lipɔ́neli lya bato bansɔ mpé na bopɔni bwaa Lingómbá tǒ na ndéngé esúsu ekokani na yangó mpé ekosála ’te bato bapɔna na bonsɔ́mí bunsɔ.
Eténi ya 22[kokoma | kobɔngisa mosólo]
Moto nyɔ́nsɔ, lokóla azalí mɔ̌kɔ́ ya lingómbá, azalí na likokí lya kozwa lisálisi lya esálelo-lisungi, eye ezalí na ndingisa ya kopɛ́sa moto makokí ma yě ya mosólo, ya bomɔi mpé ezaleli, mpɔ̂ na lokúmu mpé bokóli malámu ya bomoto bwa yě, na lisálisi lya bokási bwa ekólo mpé ya boyókani bwa mikili na mikili, ɛngɛ́bɛ́nɛ́ na mwangó mpé bokulaka ya ekólo na ekólo.
Eténi ya 23[kokoma | kobɔngisa mosólo]
- Moto nyɔ́nsɔ azalí na likokí lya kozwa mosálá, ya kopɔna mosálá yě alingí, na ndéngé ya sémbo elongobani na mosálá, mpé basɛ́ngɛ́lí kobátela ya esóngó na bosɔmɛ́lɛ.
- Bato bánsɔ bazalí na likokí, bokɛsɛni atá tɛ́, ya kozwa lifúta likokani mpɔ̂ na mosálá mokokani.
- Moto nyɔ́nsɔ akosála, azalí na likokí ya kozwa lifúta lya sémbo mpé elongobani, liye likosála tɛ́ yě na libóta lya yě bazwa bomɔi elongobani na lokúmu la moto, mpé ekokí kobɔngisama lisúsu na ndéngé ínsɔ ya bobáteli bomɔi.
- Moto nyɔ́nsɔ azalí na likokí ya kokela basɛndiká elongo na baníngá mpé kokɔ́ta na basɛndiká mpɔ̂ na kokɛ́ngɛla maloki ma yě.
Eténi ya 24[kokoma | kobɔngisa mosólo]
Moto nyɔ́nsɔ azalí na likokí lya bopémisi mpé bopémisi nzóto, míngi ya bozwi eleko ya sémbo ya boúmélí na mosálá mpé na bozwi lifúta na bakonzi ya mbala na mbala.
Eténi ya 25[kokoma | kobɔngisa mosólo]
- Moto nyɔ́nsɔ azalí na likokí lya kobíkela na ndéngé elongobani mpɔ̂ ’te azwa bokɔ́lɔ́ngɔ́nú, bozala malámu ya yě mpé ya libóta lya yě epúsí na makambo matálí kolíya, koláta, kovánda, kosálisa nzóto mpé kosungama na ndéngé esɛngɛ́lí; yě azalí na likokí lya kosálisama na ntángo ya bosɔmɛ́lɛ, bokɔnɔ, bosɛ́lɛ́, bozéngé, bobangé tǒ na ntángo esúsu yě akozánga mosólo ya kobíkela na sima ya makambo masálámí na bolinga na yě tɛ́.
- Bomamá mpé bomwǎna buzalí na likokí lya kosungama na ndéngé elongobani. Mwǎna nyɔ́nsɔ abótama káti ya makwéla tǒ na libándá asɛ́ngɛ́lí kobátelama tǒ ndéngé mɔ̌kɔ́.
Eténi ya 26[kokoma | kobɔngisa mosólo]
- Moto nyɔ́nsɔ azalí na likokí lya bokólísi bwányá mpé mayɛ́lɛ. Matéya masɛngɛ́lí kopɛ́sama mpámba, mosólo tɛ́, atá na bakelási ya mabandela. Matéya ma mabandela masɛ́ngɛ́ní kopɛ́sama na moto nyɔ́nsɔ. Matéya ma tekniki mpé ya mosálá masɛngɛ́lí kopɛ́sama bipái binsɔ; eposá ya kozwa matéya ma kelási ya inɛ́nɛ esɛngɛ́lí kopɛ́sama na bato bansɔ, sé ndéngé mɔ̌kɔ́, ɛngɛ́bɛ́nɛ́ na mayɛ́lɛ ma bangó.
- Bokólísi bwányá mpé mayɛ́lɛ bosɛngɛ́lí kosála tɛ́ moto akóla na ndéngé nyɔ́nsɔ mpé atósa malámu mpenzá makokí mpé bonsɔ́mí ya ntína na moto. Yangó esɛngɛ́lí komɛma boyókani, bobóto, bolingo káti ya bikólo mpé mangómbá ya bato baye lomposo mpé boyambi ekɛsɛni; yangó mpé esɛngɛ́lí kobɔngisa misálá mya Lisangá lya Bikólo bya Molɔ́ngɔ́ mpɔ̂ na bobáteli kímyá.
- Babóti bazalí na likokí lya yambo, ya bopɔni ndéngé ya matéya masɛngɛ́lí kopɛ́sama na bǎna ba bangó.
Eténi ya 27[kokoma | kobɔngisa mosólo]
- Moto nyɔ́nsɔ azalí na likokí lya kotíya mabɔ́kɔ ndéngé alingí na misálá mya bokólísi bwányá ya lingómbá, kopɛ́sɛla na nkoti, mpé kotíya mabɔ́kɔ na botómboli nzébi mpé bolámu bwa yangó.
- Moto nyɔ́nsɔ azalí na likokí ’te matómba ma misálá mya yě ya nzébi, mya bokómi mpé ya nkoti mabátelama.
Eténi ya 28[kokoma | kobɔngisa mosólo]
Moto nyɔ́nsɔ azalí na likokí ’te káti ya bato mpé bikólo, nyɔ́nsɔ ebóngá mpɔ̂ te makokí mpé bonsɔ́mí oyo ekomámí káti ya Lisakoli liye elónga.
Eténi ya 29[kokoma | kobɔngisa mosólo]
- Moto azalí na mikúmba epái ya lingómbá liye likopɛ́sa yě eposá ya bokólísi bomoto bwa yě na ndéngé elongobani.
- Moto nyɔ́nsɔ, na botálaka makokí mpé bonsɔ́mí na yě, asɛ́ngɛ́lí kosála sé mikúmba miye miyébání na mobéko sé mpɔ̂ ’te bayéba mpé bakúmisa maloki mpé bonsɔ́mí bwa baníngá, mpé mpɔ̂ na kotósa mibéko mya sémbo ya ezalela kímyá ya bato mpé bozali malámu káti ya lingómbá lya boyángeli lisangá.
- Makokí mpé bonsɔ́mí yangó makokí, atâ mokɛ́ tɛ̂, kozala esóngó na masɛ́ngí ma Lisangá ya Bikólo ya Molɔ́ngɔ́.
Eténi ya 30[kokoma | kobɔngisa mosólo]
Mobéko atá mɔ̌kɔ́ tɛ́ ya Lisangá liye mokokí kozala mpɔ̂ na Letá, na lisangá ya bato, tǒ na moto, likokí lya kosála likambo liye likonyata makokí mpé bonsɔ́mí áwa.

robotstxt: allowed

filter: keep


text:
Les obseques de Monsieur Albert KALOMBO wa BEYA ''Tatu Kalombo''
Cliquez ici:
Albert Kalombo Beya, « Tatu » pour les intimes, a été porté à sa dernière demeure dimanche 07 décembre 2008, en début d’après-midi, au cimetière de Kinkole dans la banlieue de Kinshasa.
Akufeli na centre medical de soeur na quartier malandi na commune ya matete
Lundi na pokua asilisi kolia pondu alobi lokola nalingi nabima muke esengeli na brosser mino pona pondu emonana te na mino atelemi libanda ako brosser mbala moko akueyi bamemi ye na dispensaire moyen te bandeko boyeba ete ba medecin bazali na greve na mboka kuna bamemi ye sikoyo na centre medical ya ba soeur na malandi na commune ya matete
Bokoki kobenga ndeko Mundanga ndanga pona kozua ba infos nionso oyo esengeli contact : Tel : 00243 815028752 Tel : 00243 897961833


text:
Werrason : ISIPA Oyo Ayembaka Lokola Heritier Wata Alongue R.Kelly Abimisi Verité Alingaki Akima Na USA Yango Werrason Abengani Yé Avant
JB Mpiana : Blachard Mosaka Et Roger Balobi Koffi Olomidé Abimi Suki Ya Pembé Na KIN Akomi Koko Nzela Ya Poto Ba Pimela Yé
Werrason : Ba Kangi Piroger Na Malewa Na Batu Ya Ferre Na Heritier Ba Publié Yango Na Facebook Bongo Niveaux Apupoli Ferre Gola Na Bureau Ya Heritier wata
Saisai Apesi Ba Koko 10,000$ Na Matanga Ya Papa Jose Delondre Pona Ba Tika Mufinuku Ya Cercueil
Je suis Lesbienne Par Manque De Moyen 9eme Episode (Double Clic) Decos Gabbana
-18 Scandale En Plein Emission Mutu Ya Maman La Joie Alongoli Bilamba Alakisi Ngondo Ekomi Munen
Triste: Amidiembiki Na Nzeté Likolo Ya Fufu Ndeko Na Yé Alié
Urgent: Carine Mokonzi Asengi Heritier Wata Akende Ko Renforcé Fabregas Po Orchestre Elingi Ekufa
Urgent : José De Londres Asali Crise Na Levée Du Corps Ya Papa Na Yé Intervention Ya Esobé


text:
Babilone Monene ezali nini?
Eyano ya Biblia
Babilone Monene, oyo mokanda ya Emoniseli elobeli, ezali lisangá ya mangomba ya lokuta ya mokili mobimba oyo Nzambe aboyi. * (Emoniseli 14:8; 17:5; 18:21) Atako mangomba wana ekeseni na makambo mingi, yango nyonso ememaka bato mosika ya losambo ya Nzambe ya solo, Yehova.
Ndenge ya koyeba Babilone Monene
Babilone Monene ezali elilingi. Biblia emonisi yango lokola “mwasi,” “mwasi ya ndumba monene” oyo azali na nkombo moko oyo ezali ‘libombami: “Babilone Monene.”’ (Emoniseli 17:1, 3, 5) Lokola mokanda ya Emoniseli elobelami “na bilembo,” ebongi koloba ete Babilone Monene ezali elilingi, kasi te mwasi ya solo. (Emoniseli 1:1) Lisusu, “afandi na mai mingi,” oyo ezali komonisa “bato ya mikili mpe ebele ya bato mpe bikólo mpe minɔkɔ.” (Emoniseli 17:1, 15) Mwasi ya solo akoki kosala bongo te.
Babilone Monene ezali ebongiseli ya mokili mobimba. Ebengami “engumba . . . monene oyo ezali na bokonzi likoló ya bakonzi ya mabele.” (Emoniseli 17:18) Na yango, ezali kotambwisa makambo na mokili mobimba.
Babilone Monene ezali ebongiseli ya losambo, kasi ya politiki to ya mombongo te. Babilone ya kala ezalaki engumba oyo etondaki na makambo ya losambo, eyebanaki mpo na misala na yango ya “bondɔki” mpe ya “bonganga-nkisi.” (Yisaya 47:1, 12, 13; Yirimia 50:1, 2, 38) Kutu, losambo ya lokuta oyo etɛmɛlaka Nzambe ya solo, Yehova, ezalaki kosalema kuna. (Ebandeli 10:8, 9; 11:2-4, 8) Na lolendo nyonso bakonzi ya Babilone bamonaki ete bazali na valɛrɛ mingi koleka Yehova mpe ya losambo na ye. (Yisaya 14:4, 13, 14; Danyele 5:2-4, 23) Ndenge moko mpe, Babilone Monene eyebani mpo na ‘misala na yango ya bilimo mabe.’ Yango emonisi ete ezali lisangá ya mangomba.
—Emoniseli 18:23.
Babilone Monene ekoki kozala ebongiseli ya politiki te, mpo “bakonzi ya mabele” bakolela ntango ekobebisama. (Emoniseli 17:1, 2; 18:9) Ekoki mpe kozala ebongiseli ya mombongo te, mpo Biblia ekesenisi yango na “bato ya mombongo na mabele.”
—Emoniseli 18:11, 15.
Babilone Monene ebongi mpenza kozala mangomba ya lokuta. Na esika elakisa bato ndenge ya kopusana penepene na Nzambe ya solo, Yehova, mangomba ya lokuta ezali nde kotinda bato básambela banzambe mosusu. Biblia ebengi yango pite ya elimo. (Balevi 20:6; Kobima 34:15, 16) Mateya lokola Bosato mpe oyo elobaka ete molimo ekufaka te, makambo lokola kosambela bikeko ebandaki na Babilone ya kala mpe ezali kokoba na mangomba nyonso ya lokuta. Mangomba yango esangisaka losambo ya Nzambe ná kolinga mokili. Biblia emonisi ete kozanga bosembo ya ndenge wana ezali ekobo ya elimo.
—Yakobo 4:4.
Bozwi ya mangomba ya lokuta mpe ndenge elakisaka na lolendo biloko na yango eyokani na ndenge oyo Biblia emonisi Babilone Monene, mwasi moko oyo ‘alati elamba ya motane-bulé mpe ya motane makasi’ mpe “amibongisi nzoto na biloko ya wolo, na mabanga ya ntalo, na mayaka.” (Emoniseli 17:4) Babilone Monene ebimisaka “biloko ya bosɔtɔ ya mabele,” to mateya mpe misala oyo efingisaka Nzambe. (Emoniseli 17:5) Bandimi ya mangomba ya lokuta bazali “bato ya mikili mpe ebele ya bato mpe bikólo mpe minɔkɔ” oyo bapesaka Babilone Monene mabɔkɔ.
—Emoniseli 17:15.
Babilone Monene ezali na nyongo ya makila ya “baoyo nyonso babomamaki na mabele.” (Emoniseli 18:24) Banda kala, mangomba ya lokuta ebimisaka bitumba mpe ezali kolendisa misala ya bateroriste; ezali mpe kokoka te koteya bato solo ya Yehova, Nzambe ya bolingo. (1 Yoane 4:8) Yango mpe esali ete makila ya bato ebele koleka etanga. Yango wana, bato oyo balingi kosepelisa Nzambe basengeli ‘kobima kati na yango,’ basengeli kolongwa na mangomba ya lokuta.
^ par. 3 Talá lisolo “Ndenge nini nakoki koyeba lingomba ya solo?”
Makambo mosusu
Ndenge nini nakoki koyeba lingomba ya solo?
Nazali kaka na lingomba oyo ebongi na ngai?
Nini ekoki kosalisa yo oyeba Biblia?
Ata soki ozali moto ya ekólo nini, okoki koyeba nsango ya Nzambe oyo ezali na Makomami Mosantu.


text:
MBOTAMA 2012
mardi 25 décembre 2012
Mokanda mwa Episkopo o eleko ya Mbotama ( Lingala)
MBOTAMA 2012
Mokanda ona bandeko bakristu ya Diocèse ya Inongo
« Mwana Nzambe akomi ndeko ya biso bato ; abotami lokola mwana moke» ( Jn 1,14 ; Lc 2,7)
Bato batau mpe bato mpamba bazali na ntina monene mpo ya biso bakristu
Bandeko ba bolingo,
Eyenga elamu ya mbotama na bino banso !.
Na mobu moye mwa boyambi, awa tokosepela mbotama ya Yezu lokola mwana moke o kati ya biso bato, natombeli bino boboto mpe elikya oyo mbotama ya ye ememeli biso.Ye nde Liloba ya Nzambe mpo ya bato banso mpe bikelamo binso, lelo, lobi mpe o bileko na bileko (He 1, 1-3).
Yemei ayebisa biso na bozindo ntina nini ye mwana Nzambe andimi komikomisa mwana moke, moto mpamba! Yemei asalisa biso ‘te toyeba kokumisa, kolinga mpe kobatela bato ebele ya mokili ya biso batalami lokola bana mike mpo bakoki koloba te, kosala eloko te ata onyokoli bango! Yemei akomisa biso bato bazali kobunda etumba ya kotika nzela ya kovanda lisanga ndenge tozali sikawa. Toluka ndenge mosusu ya kotambola na bomoi, esika wapi topesi kilo na bomoi ya moto nyonso ya mokili oyo. Eyenga elamu ya Mbotama ya Mokonzi Yezu.
Bandeko ba bolingo,
Na Nsango Elamu ya Lukasi (2, 1-14) ekomami ‘te ntango Yezu abotami, ekolo ya ye ezalaki na maboko ya Mokonzi monene ya Roma nkombo César Auguste. Ekolo ya ye ezalaki na kati ya yango moko na bokabwani : bato basimbi mokili na baye bazanga, babola, lokola bakengeli mpata.
Yezu abotami kati ya babola, abotami mobola (Lc 2,7). Kobanda mbotama ya ye tee liwa ya ye o kuruse, kati ya babomi babale (Lc 23,33), Yezu andimi, mpo ya bolingo, komikotisa na molongo ya bato mpamba. Ezala na maloba, ezala na misala mpe na ndenge ya ye ya kozala, Yezu amonisi polele ‘te Nzambe ye ayei kosakola mpe komonisa na bato, azali liboso liboso Nzambe ya bato batau, Nzambe ya babola, ya bato mpamba, Nzambe ya baye bazali lokola bana bake, bayebi koloba te, bazali na nguya ya komibikisa te. Azali Nzambe te ya bato bamitiyi likolo ya baninga bato ; Nzambe ya biso alingi bato mingi, alingi moto nyonso mpe maye manso matali moto. Mpo ya Nzambe ya biso, moto moko te azali moto abungama, moto azanga ntina.
.Awa andimi kobotama lokola mwana moke, Yezu ayei komonisa elongi ya solo ya Nzambe ya biso: Nzambe ya solo oyo azali ndeko ya babola, ndeko ya bato batau…..Nzambe ya biso azali nde nani mpo alingi biso, bana ya Adamo, ndenge wana?! Ya solo, ebongi mpenza topesa ye nkembo mpe lokumu mpo ya bolingo bonene alingi biso. Yemei afungola biso mitema mpo’te nguya ya bolingo ye apesi biso (Rm 5,5) emema biso mokolo na mokolo na nzela ya misala mikosepelisa ye.
Bandeko ba bolibgo,
Kosepela eyenga ya Mbotama ezali mpe kondima Nsango Elamu ya lokumu mpe “valeur” Nzambe apesi bato mpamba ya mboka ya biso, ya ekolo ya biso. Bazali ebele: toyebi yango. Nzambe ayei, na kati ya mwana ya ye Yezu, kobuka mobulu ya bato bazali kokosa biso, kokotisa bitumba mpo ya kokabola biso na makambo ndenge na ndenge. Ayei kovandisa na mesa moko mwasi na mobali, moto moindu na mondele, mobola na moto ya nkita, musulman na mokristu, moto ayebi kotanga te na moto ya mayele mingi.
Kosepela Mbotama ezali bongo kopesa kilo na bato babwakama ya mboka ya biso, ya mabota ma biso, ya kelasi ya biso, ya bisika ya biso ya mosala. Kopesa bango kilo, kolinga bango mpe kobatela bango. Tokanisa mingi mpenza na bandeko bazali na bitumba na Kivu (Nord et Sud Kivu). Lokoso ya mbongo oyo tokomisi « nzambe » ya biso ezali koboma biso. Na nkombo ya boyambi ya biso, tokoki kondima te makambo mazali koleka na Esti ya Ekolo ya biso.
Nakosenga ‘te na feti eye ya Mbotama to ya mobu mwa sika, paroisse moko moko esala feti mpo ya bandeko baye tosalaka bango feti te (bana bitike, bamama mpe batata batikala bango mongo, bato ya boloko, ba handicapés…).
Bandeko ba bolingo,
Na mokili ya biso lelo, lokola na mokili mobimba, tosengeli na bato bayebi kosangisa baninga, koluka na molende bomoko. Tokokota na nzela wana soko tobandi kolanda nzela Yezu alandaki: kopesa bato batau mpe bato babwakana esika ya bango na société mpe na Eklezya. Esika yango ezali esika ya liboso!. Ezali ndenge boyambi ya biso bozali kosenga biso. Ezali etumba mpo ya biso bakristu ya komema mokolo na mokolo mpo ‘te mokili mobimba mokola ndenge motema ya Nzambe molingi.
Maria, Mama wa boyambi (LC 1, 45) asambela mpo ya biso mpo’te tokola na kati ya boyambi na Nzambe oyo aponoko bato batau, akitisaka bato ba nkita mpe atombolaka bato mpamba (Lc 1, 52).
Mokonzi angengisa biso bilongi na bolingo bwa ye, mobu moye mwa sika 2013 mobimba. Akomisa biso na nguya ya bolingo bwa ye, bato bakangami makasi na bandeko batau mpo bato banso ya mokili bakoma bandeko. Nzambe abenisa biso; abenisa mpe baye banso tosangani na bango lokola bandeko bana ba libota lyoko. Amen!
+ Philippe NKIERE KENA . ..
Evêque d'Inongo
Inongo, Mwa le 24 décembre 2012
Aucun commentaire:
Inscription à : Publier les commentaires (Atom)


text:
Ngembo na Moi
Ngembo, la chauve-souris et Moi, le soleil
Conte Lingala
Kinshasa, province de KinshasaRDC
Conteur
Maboi Munzonzo Pascal
Lisap’ónge!
Ónge!
Lisap’ónge
Ónge
Baímbóka boyamba lisapo eee
Eeeeeee
Ezaláká mokↄlↄ mↄ́kↄ́, bato míbalé. Ezaláká mↄ́kↄ́ Moi, mosúsu Ngembó. Bazaláká baníngá, basálákí boníngá. Bǒngó bazaláká bandeko. Balingánáká míngi. Bangó míbale bazalákí, elↄ́kↄ Ngembó akolía, Moi mpé akolía yangó. Sↄ́kí mↄ́kↄ́ azwí likambo moníngá akokԑndԑ mbángu kotála monínga wa yě mpó ya koyéba likambo níni eleki epái na yě. Sↄ́kí mpé kosálisa yě, ásálisa yě. Kasi eyéi kokóma mokↄlↄ mↄ́kↄ́, ayókí nsango te mwǎna wa moníngá wa yě Moi azá kobéla, azá na mpási. Alobí: « Tԑ̂ nakóki kotíka boye tԑ̂, nákԑndԑ kotála mpé mwǎna wa ngáí, mwǎna wa moníngá wa ngáí ndéngé azá kobéla ». Azwí libénga na yě, atí bankísi na yě atámbolakan’angó na káti. Abandí kokԑndԑ, akómí kúná epáí ya Moi, akútí boye banganga-nkísi batóndání na lopángo ya Moi bazáli kosálisa mwǎna wâná. Atalí, alobí « ezá kokoka tԑ̂ »
Lisap’ónge!
Ónge!
Abéngí Moi pԑmbԑ́ni, alobí: « Moníngá, namóní ndéngé banganga-nkísi bazáli kosálisa mwǎna óyo, balembí bazókoka tԑ̂, bokↄn’óyo mwǎna azá n’ángo, ngáí nakosílisa yangó ». Afungolí líbenga na yě, abimisí nkísi alobí: « omóní nkísi óyo, látísa yangó mwǎna, mikↄlↄ míbale. Na sima ya mikↄlↄ míbale mwǎna akobíka ». Moi mpé azwí nkísi alátísí mwǎna. Elekí káka mikↄlↄ míbale mwǎna mpé abíkí. Moi asepelí, bato nyↄ́nsↄ mpé basepelí. Nzókandé ntángo bafándákí wǎna, Ngembo alobí « názónga epái ya moníngá, nákԑndԑ kozwa nkísi mpó mwǎna así abikí ». Kokóma akomí kúná boye, átúna Moi: « moníngá, nayei kozwa nkísi na ngai ». Moi alobí: « Ah, nkísi yangó natiakí káka bobԑ́lԑ́ áwa na ndáko, zelá naínↄ nakolukela yↄ̌ mokↄlↄ mosúsu ». Ngembo azóngí. Mbala ya míbale Ngembo alobí: « názónga epái ya moníngá na ngái ázóngisa nkísi na ngái. Akeí akomí kúná: « moníngá, zóngísélá ngáí nkísi ya ngáí napesákí yↄ̌, mwǎna esí abikí ». Alobí « ah zelá naínↄ mwa mokԑ nakolukela yↄ̌ ». Ngembo azongí.
Ekómí mokↄlↄ ya mísáto akeí: « pésá ngáí nkísi na ngáí, nasalísákí yↄ̌, ózóngisela ngáí nkísi na ngáí, mwǎna así abikí ». Alobí: « zelá naínↄ mwa mokԑ, nkísi yangó nakolukela yↄ̌ ». Ngembo azongí, avándí, avándi mwǎna wa Ngembo ayé kokwéya káka na pási ndéngé mↄ́kↄ́ óyo mwǎna wa Moi azalákí na yangó.
Lisap’ónge!
Ónge!
Baímbóka boyambaka lisapo ee
Eeeeeeee
Alobí: « názónga mbángu epáí ya moníngá apésa ngáí nkísi ya ngáí mpó násalisa mwǎna ». Kokóma akomí kúná, atála boye, Moi yě wǎna así alátí kitↄ́kↄ, alingí ábima átámbola ákԑndԑ. Alobí: « moníngá, bolímbisi, nayéi epái na yↄ̌, mwǎna na ngáí abelí káka pási ndéngé mwǎna na yↄ̌ azalákí na yangó. Bóngó zóngíséla ngáí nkísi wâná, nákԑndԑ mpé kolátísa mwǎna, mwǎna ábika ». Moi ayébísí yě te: « ngáí nasínalátí kitↄ́kↄ boye, nazá kobima, bóngó óyébisa ngáí názónga lisúsu mpó na kozwela yↄ̌ nkísi? tԑ̂ ». Abimí káka ndéngé ameséná na lolԑ́ndo na yě nyↄ́sↄ wǎna ndéngé Moi ebimaka na ntↄ́ngↄ wâná mpwasa! Abimí akeí. Ngembo azongí azwí nkísi mosúsu asalísí mwǎna kasi ezalákí nkísi wâná tԑ̂, mpó nkísi óyo ebíkísákí bokↄnↄ wâná, ezá káka mↄ́kↄ́. Ámeka boye, makokí ezalákí tԑ̂, mwǎna ayeí akúfí. Ngembo akundí mwǎna na yě. Ntángo akundí mwǎna na yě, epesí yě pási alobí: « likambo óyo Moi asalí ngáí, ngáí na yě bondeko na bísó bandá lԑlↄ́ na mái woo ». Abandí sik’óyo kosála níni. Sↄ́kí amóní ekómí káka Moi alingí ábima, Ngembo akimí. Sↄ́kí káka Moi ekeí, elálí, ekotí, Ngembo abimí. Yangó wǎna bomↄ́nↄ́kↄ Ngembo yě atámbolaka na moi tԑ̂.
Lisap’ónge!
Ónge!
Baímbóka boyambaka lisapo eee
Eeeeeee
Yangó wǎna bomↄnↄkↄ Ngembo atámbolaka na Moi tԑ̂. Yě káka sↄ́kí ekómí mpókwa, butú ndé abimí. Mpé ntángo atámbolaka wǎna atiaka elongi na yě káka na nsé mpó ámↄ́nↄ Moi tԑ̂.
Bandeko, súka ya lisoló mpé ntína ya lisapo ezalí te: « Moníngá sↄ́kí asalísí yↄ̌, bomԑsԑnԑ, kozóngisela yě mabe tԑ̂ ».


text:
Lettre pastorale 3
MESSAGE PASCAL AUX FRERES/SOEURS DU DIOCESE D’INONGO.
(à lire un dimanche de Pâques, du 15 avril-13 mai 2007)
« MPO NA NINI BOKOLUKA O KATI YA BAWA MOTO AZALI NA BOMOI » ? (Luk 24, 5 )
Bandeko ba bolingo,
Natombeli bino banso mpe moko moko eyenga elamu ya Pasika, eyenga elamu ya Nsekwa ya Mokonzi.
Biso bandeko bakristu ya diocèse ya Inongo tosengeli kosepela solo na Pasika ya mobu oyo. Ezali Pasika ekwei na kati ya mobu nkama moko banda tozwi nsango Elamu ya Yezu Kristu. Mobu nkama moko mobimba Mokonzi Yezu atamboli na biso na kati ya bomoi ya mokolo na mokolo, aleisi biso na Liloba lya Ye mpe na basakramentu (Ukristia, bolimbisi masumu, libala, bonganga...). Mobu nkama moko mobimba Mokonzi yezu akotisi biso o bolingo bwa Ye na tata wa Ye, ndenge ‘te Nzambe akomi Nzambe ya biso, Tata ya biso oyo asepeli na biso. Mobu nkama moko mobimba oyo Mokonzi ayei komikotisa Ye moko na kati ya biso lokola Yaya ya biso banso, ndenge ‘te biso banso, mibali na basi, bato bake na bato banene, batwa na baoto tokomi biso banso baleki ya Yezu, tokomi bandeko. Mobu nkama moko mobimba oyo Mokonzi apesi biso nguya ya kotika bomoi ya kala ( bomoi ya mobulu, bomoi ya koyiba, bomoi ya kolanda bobele mposa ya biso moko...) mpo ya kolanda bomoi ya sika oyo ekosepelisa Nzambe mpe ekopesa bomoi na baninga bato. Mobu nkama moko mobimba oyo Eklezia ya biso ya Inongo ekoli mpe eboti mbuma ebele... biso tokoki koluka lisusu Mokonzi Yezu o kati ya bawa te : Azali na bomoi solo mpe bomoi bwa Ye bomonani kati ya biso.
”Mpo nini bokoluka o kati ya liwa moto azali na bomoi “ ?
Bandeko ba bolingo, toyebi banso ndenge bandeko bakristu ebele lelo bazali koluka Nzambe na kati ya “visions”, na kati ya “miracles”, na kati ya biyamba-yamba ndenge na ndenge. Bakanisi ‘te nguya ya Nzambe ebombami na kati ya makambo ya sekele !
Bandeko, Mokonzi azali lelo na kati ya liloba ya bomoi azali kopesa biso. Kuna nde esika nguya ya Ye ezali kofungola biso mitema, kopesa biso elikya, komonisa biso nzela : “ liloba lya yo Mokonzi lizali mwinda likomema makolo ma ngai”(ps.119)
Mokonzi azali lelo na kati ya bomoi ya biso, esika bato bazali kosalisa baninga na kati ya mpasi; esika bato bazali kobunda mpo ‘te awa epai ya biso bato basusu batika konyokolo baninga, kokosa baninga, konyata baninga, kokabola bato na maloba mpe na misala ya bango. Mokonzi azali lelo esika biso tokopesa kilo (valeur) na bato oyo tokobengaka” bato mpamba” zambi banda mokolo Yezu oyo babomaki na kuruse asekwi moto moko azali lisusu moto mpamba te. Mokonzi azali lelo esika bato bakomibwaka na kati ya bomoi mpe balongi bobangi. Solo bobangi boleki mingi epai ya biso.
Na Pasika eye, bandeko ba bolingo, Mokonzi akosenga biso ‘te totika kobanga bomoi. Ye abuki bokasi ya liwa, bokasi ya Satana. Tobanga lisusu nini ? Mokonzi akosenga biso ‘te totika nguya ya liloba ya Ye emema biso na kati ya bomoi. Bongo totonga Mai-Ndombe ya sika esika bosembo, boboto, bolimbisani bozali, esika nguya ya komeka makambo ma sika ezali. Totonga Mai-Ndombe ya sika esika bato bakotika kobanga makambo, kobanga milimo mabe mpo Yezu Kristu asili alongi liwa, libanga lisili lilongwi na monoko ya lilita: totika koluka Ye o kati ya bawa, Ye moto azali na bomoi. Ye alingi ‘te tozala bato ba nsekwa, bato bakopesa bomoi na baninga bato mpe na mokili mwa biso.
Eyenga Elamu ya Pasika na bino banso.
Wa bino,
Tata Episkopo + Philippe Nkiere Kena
Episkopo wa Inongo
Inongo, Pasika 2007 (8 avril 2007)


text:
MOKANDA MWA MBOTAMA (2010) ONA BANDEKO BAKRISTU BA DIOCESE YA INONGO
“LELO BABOTELI BINO MOBIKISI...” (Lc 2, 11).
Mobikisi azali o kati ya biso tobanga lisusu nini ?
Bandeko ba bolingo,
Eyenga elamu ya Mbotama na bino banso.
Bolamu bwa Nzambe, liziba lya libiki lya bato banso, bozala na bino ntango inso” (Tite 2, 11).
Bandeko,
Awa tozali kokundola lelo, mpe mikolo mikoya, boyei bwa mwana Nzambe o kati ya biso bato, tondimi kokota na kati ya likambo moko monene. Tondimi ‘te mokili mwa biso bato mozali lisusu lokola liboso te. Tokoti na ntango ya sika, ntango ya libiki. Soko na ntongo moi mobandi kobima, nsuka ya butu ebelemi. Banda mokolo mwana-Nzambe ayei epai ya biso bato; na bomoi bwa Ye mobimba, na liwa lya Ye, na nsekwa ya Ye tee lelo, atondisi mokili mobimba na nguya ya libiki lya Ye. Mpe biso baye toyambi Ye, tozwi nguya mpe likoki ya kozala bana ba Nzambe (Jn 1, 12).
Bandeko ba bolingo,
Soko totali lisolo ya bomoi bwa biso malamu, tokoki komona bilembo ebele ya libiki mobikisi Yezu amemeli biso bato. Totala se bilembo mibale mpamba na mbula eye 2010.
Na mobu moye, towuti kosepela mibu ntuku itano ya bonsomi ya ekolo ya biso. Otali lisolo ya ekolo ya biso na mibu mina ntuku itano, okamwi ! Banda libandela, toleki na mpasi ndenge na ndenge, na bitumba ndenge na ndenge, na mikakatano. Kasi na kati ya mpasi ina inso, Nzambe atiki biso mokolo moko te. Mbala na mbala nguya ya Yezu Mobikisi ememi biso mpe elongoli biso na boumbu boye banguna ndenge na ndenge balingaki kokotisa biso na kati.
Libiki lya Nzambe ndelo te, tomoni yango lisusu na mbula oyo awa tosepeli na Paroisse Sainte Croix/Bokoro, mbula nkama moko ya liloba lya Nzambe. Mbula nkama moko ya libiki lya Nzambe o kati ya bato. Mbula nkama Mokonzi alakisi lobokÓ (fidelité) la ye mpe bolingo ndelo te. Bandeko bamemeli biso liloba lya Ye, bakolisi na biso bomoi bwa bana ba Nzambe na basakramentu. Mpo ya liloba, tozwi bandeko bakozinga biso, bakolendisa biso mpo tokende liboso, bakosalisa bandeko bazali na mpasi bayeba kokanga motema mpe komema mpasi ya bango.
Bandeko,
Lokola ameseni kosala, Nzambe ayei epai ya biso mpe amilakisi na biso na bilembo binene te. “Bokoyeba ye boye : bokokuta mwana abotami sika bazingi ye na bilamba, alali o elielo ya bibwele” (Lc 2, 12).
Nzambe ayei o kati ya biso bato na bomikitisi, lokola mungwa na kati ya nzungu.
Eyenga ya Mbotama esengeli kosalisa biso mpo tobongola ndenge ya biso ya kotala baninga. Tosengeli kopesa kilo (valeur) na baninga batu, mingi mpenza na baye banso bayantami, babwekemi, batu batau, baye tokotala lokola batu mpamba. Yezu ayei liboso mpo ya bango.
Nini tosala mpo ‘te topesa kilo na baninga bato, mpo ya kosimba bato batau, bato ya mpasi ?
Ngonga ebeti mpo ‘te eyenga ya mbotama ezala mpo ya banso ntango elamu ya kobongola ezaleli ya biso. Ntango elamu ya kosimba baninga baye tokotala lokola batu bake, batu mpamba. Mokili mozali kobeba mpo bonyati bato bake boleki.
Nzambe amikomisi motu lokola biso, moko wa biso mpo ‘te biso tokoma batu ya baninga, tokoma bandeko, tozala lisanga.
Mbotama ezali eyenga ya lisanga, ya libota. Mbotama eyei kosukisa bongai (individualisme). Na bongai tokotonga lisanga te, bongai bokokabola bisu. Totika bongai, mpe lisanga tosepela elongo, tolimbisana, tosimbana makasi. “Lisanga na bokasi ya bolingo tokolonga”.
Tosepeli mpe mingi awa na ekolo ya biso, na eklezya ya biso tozwi Cardinal ya sika, Mgr Laurent Monsengwo, oyo azali mwana mboka, mwana ya diocèse ya biso ya Inongo. Tosimba ye makasi na nsambo ya biso mpo ‘te akokisa malamu mosala azwi mpo ya bolamu mpe libiki lya bandeko ya Kinshasa, oyo azali kokamba, mpe ya ekolo ya biso mobimba.
Alakeli koya kotala biso na sanza ya Février (2011). Tokolikya ‘te tokozala ebele mpo ya koyamba ye, kolendisa ye.
Na bino banso lisusu, eyenga elamu ya Mbotama.
Mokonzi oyo ayei kobikisa biso mpe azali kosala bongo mokolo na mokolo alongola biso na boumbu bonso bwa kala. Akomisa biso mpe “babikisi” ya baninga mpe ya mokili. Akamba biso na nguya ya Yemei mobu moye mwa sika 2011.
Napesi bino bobenisi bwa Nzambe wa biso, oyo azali, azalaki mpe akoya.
Wa bino Yaya,
Mgr Philippe NKIERE KENA,
Episkopo wa Inongo.
Inongo mwa le 15 décembre 2010.


text:
Nzambe azali na nkombo?
Eyano ya Biblia
Moto nyonso azalaka na nkombo na ye, bongo Nzambe azala na nkombo te? Lisusu, ezalaka na ntina mingi tóbengaka baninga na biso na bankombo na bango. Bongo moninga na biso Nzambe, tosengeli kobenga ye na nkombo na ye te?
Na kati ya Biblia, Nzambe alobi boye: “
Ngai Yehova. Yango nde nkombo na ngai.” (Yisaya 42:8) Ya solo, azali na batitre mingi, na ndakisa “
Nzambe Mozwi-ya-Nguya-Nyonso,” “
Nkolo Mokonzi-Oyo-Aleki-Nyonso,” mpe “
Mozalisi.” Kasi, apesi bato oyo basambelaka ye lokumu na ndenge asɛngi bango bábengaka ye na nkombo na ye.
Na Babiblia mingi, nkombo ya Nzambe ezali na Kobima (Exode) 6:3. Vɛrsɛ yango elobi boye: “
Nazalaki kobimela Abrahama, Yisaka ná Yakobo lokola Nzambe Mozwi-ya-Nguya-Nyonso, kasi mpo na nkombo na ngai Yehova, namiyebisaki epai na bango te.”
Na Lingala, tosalelaka nkombo ya Nzambe, Yehova, banda kala. Atako bato ebele ya mayele balobaka ete nkombo ya Nzambe ezali nde “Yawe,” Yehova nde eyebani mingi. Eteni ya liboso ya Biblia ekomamaki na Lingala te, kasi nde na Ebre; na monɔkɔ yango esɛngaka kotánga kobanda na lobɔkɔ ya mobali ozali kozonga na lobɔkɔ ya mwasi. Na monɔkɔ yango, nkombo ya Nzambe ezali na balɛtrɛ minei oyo: יהוה. Balɛtrɛ minei yango ya Ebre ebongolamaka na YHWH, mpe babengaka yango Tetragrami.
Makambo mosusu
Nzambe azali na nkombo?
Nzambe azali na batitre ebele, na ndakisa Tata, Mozalisi, mpe Nkolo. Kasi nkombo ya Nzambe etángami mbala soki 7 000 na Biblia.


text:
Nzɔku
Nzɔku ezalí nyama ya mabɛ́lɛ ya Afríka tǒ ya Azia. Ezalí na bwěmbo tǒ zólo elaí eye ekokí kobúka matíti, mbuma tǒ nkásá ya nzeté mpɔ̂ na kolíya. Ezalí na mpɛ́mbɛ́ tǒ mimpáti mibálé, na makútu tǒ matɔi manɛ́nɛ mpé na mokíla mokɛ́.
Nzɔku ezalí nyama ya mabɛ́lɛ elekí monɛ́nɛ eye evandaka o mokili (mondɛ́lɛ́ ezalí nyama ya mabɛ́lɛ elekí monɛ́nɛ o mái). Nzɔku ya mobali eye elutí monɛ́nɛ ebomámákí o Angola o mobú 1974, yango emekí bozitó ya kilógálame nkóto zómi na míbalé (12 000 kg) mpé bolaí bwa mɛ́tɛlɛ 4,20. Nzɔku ya mobali na mokóló ekokí komeka 4 500 kg na 2,8 m. Na mbótama, mwǎna ya nzɔku ekokí komeka bozitó ya kilógálame nkámá (100 kg). Nzɔku mwǎsí ezalí na zémi mpɔ̂ na sánzá 20 tǒ 22. Nyama mɔ̌kɔ́ tɛ́ ezalí na zémi elekí ntángo yango. Nkóla ya nzɔku ekokí koleka mibú 70.
Maloba[kokoma | kobɔngisa mosólo]
Nzɔku elembaka mpɛ́mbɛ́ ya yangó (yě) tɛ́.
Nzɔku ya mabelé[kokoma | kobɔngisa mosólo]
- Nzɔku ya esóbé ya Afríka tǒ Loxodonta africana, Nyama ya enɛnɛ koleka o molongo mwa nyama ya mabɛ́lɛ o mabelé.
- Nzɔku ya zámba ya Afríka tǒ Loxodonta cyclotis ;
- Nzɔku ya Azía tǒ Elephas maximus ;


text:
MITUNA OYO BILENGE BATUNAKA
Mpo na nini kobongisa matata ná baleki to bayaya na ngai?
Baninga malamu kasi mpe ya motó mpasi
Tokoki koloba ete bayaya to baleki bazali baninga malamu kasi mpe ya motó mpasi. Bolinganaka
Matata mosusu ekoki kosila soki bosololi mpe boyokani na mwa makambo. Na ndakisa:
Bana mibali mibale oyo balalaka shambrɛ moko bakoki kobendana mpo moko alingi te mosusu ayeba makambo na ye. Solisyo? Yebá kondima makanisi ya moninga mpe mokomoko atikela moninga oyo azali na yango mposa. Bósalela toli ya Biblia oyo ezali na Luka 6:31.
Bandeko basi mibale bakoki “kolatana” bilamba kozanga kosɛnga. Solisyo? Bósolola likambo yango mpe bótya mibeko oyo ebongi. Bósalela toli ya Biblia oyo ezali na 2 Timote 2:24.
Na bantango mosusu, matata kati na bandeko ezalaka makasi mpe ekoki kobimisa mpasi makasi. Tótalela bandakisa mibale ya Biblia:
Miriame ná Arona bayokelaki ndeko na bango Moize zuwa mpe yango ebimisaki makama minene. Tángá lisolo yango na Mitángo 12:1-15. Mpe na nsima, omituna boye: ‘Nakoki kosala nini mpo nayokela bandeko na ngai zuwa te?’
Nkanda ya Kaina emataki makasi tii etindaki ye aboma ndeko na ye Abele. Tángá lisolo yango na Ebandeli 4:1-12. Mpe na nsima, omituna boye: ‘Ndenge nini nakoki kopekisa nkanda na ngai soki nawelani na bandeko na ngai?’
Bantina mibale ya kobongisa matata
Ata soki ezali mpenza mpasi koyokana malamu na bayaya to baleki na yo, ezali na bantina mibale oyo esengeli kotinda yo osala milende.
Emonisaka ete moto akoli. Alex, elenge mobali moko ya mbula 25 alobi boye: “Nazalaki kosilikela baleki na ngai mibale ya basi noki. Sikoyo nasalaka lisusu bongo te mpe namoniselaka bango motema molai. Yango emonisi ete nakoli.”
Biblia elobi boye: “Ye oyo ayokaka nkanda noki te azalaka na bososoli mingi, kasi ye oyo azali motema mokuse atombolaka bozoba.”
—Masese 14:29.
Ekosalisa yo na mikolo ezali koya. Soki okokaka kokanga motema te na mabunga ya bandeko na yo, okosala nini na mabunga ya molongani na yo, moninga na yo ya mosala, patrɔ na yo to moto mosusu nyonso?
Kobosana te: Koyeba kosolola mpe kobongisa makambo ezali likoki oyo ekosalisa yo oyokanaka malamu na basusu na mikolo ezali koya mpe libota nde ezali esika ya malamu koleka mpo na kokolisa likoki yango.
Biblia elobi: “Soki etaleli kaka bino, bózala na kimya na bato nyonso.”
—Baroma 12:18.
Okosepela básalisa yo oyeba ndenge ya kosilisa matata ná bandeko na yo? Tángá “Makambo bilenge mosusu balobi” mpe talá lokasa oyo mpo na bilenge, “Koyokana malamu ná baleki to bayaya.”


text:
UNE FOULE INCROYABLE DE CONGOLAIS AUX AGENCES DE TRANSFERT A KINSHASA
-
Henry : mbongo yango ewuti wapi? Poto te? En tout cas merci mamamn animatrice po na ko reconnaitre valeur ya ba PRO. Yebisa pe ba Congolais nionso que batu ya poto baza ko bunda nde pona injustice oyo ezali na mboka pe ezo sala que batu ba bikelaka kaka na ba mbongo ba ndeko na bango ya poto bazo tinda, esila.Ebongo ba oyo bazali na ba ndeko na poto te, Mende a pesi bango mbongo ??? Donc ba zoba oyo ba lobaki ba betises po ba combattants ba pekisi concert ya Jb, ba kanisa mbala mibale liboso ba loba ba betises na bango. INGETA.


text:
Manneken Pis
Manneken Pis elingi koloba « mwana oyo azali kosuba », na indubile ya bato ya Bruxelles. Manneken Pis azalí ekeko ya libende, ayebana na mokili mobimba. Ba moko bakanisaka ke ékeko wana abatelaka Bruxelles, mpe bapaya oyo bayaka ko tala Bruxelles ba zanga kokende kotala Manneken Pis te.
Moláto[kokoma | kobɔngisa mosólo]
-
-
Sánzá ya mítáno 2002
-
En Diablada (Bolivia)
-
-
le 16 Sánzá ya mwambe 2008 en tenue de la Confrérie de l'éléphant rose (nzoku)
-
En carabin du Cercle de Médecine de l'ULB. (mónganga)


text:
Assistance à une personne en danger
Ndeko na nga, nasengi yo oyoka mawa oparticiper na lisalisi oyo tolingi kosala mpo na ndeko Badibengi. Soki abimi RDC te akokufa. Babetaki ye ba masasi ebele na nzoto naye wana, kutu babimisa yango nyonso te.
Nasengi yo opesa ata $10 to 10 Euros, tia yango na Western Union na kombo ya
Mme Sylvie Badibangi (Kinshasa)
+243810325183 ou +243999940480
Ou bien benga Mme Tubashidie Zubu na Paris ye akoyebisa yo ndenge ya kosala mpo mosolo ekomela ye Tel +33 698257028
Yoka mawa, salisa ndeko oyo abika, Nzambe akozongisela yo ebele. Bino bolobaka na biso to lutter mpo na libération, tolingi tomona ba encouragements na bino. Soki opesi o signaler biso mpo to noter yango mpe topesa yo melesi
Pour voir le vidéo, cliquez ici : BADIBANGI - VIDEO >>>


text:
12ième
dimanche mobu C
Galates : 3,26-29 Luc : 9, 18-24
Yezu azali
kosambela, yee moko, asambelaka mbala mingi yee moko. Mpe na mbala yoko,
bayekoli bayei. Yezu atuni bango :
Batu balobaka ‘te ngai nani ?
Quelle question ! : Bazongisi : basusu balobaka ‘te
yo ozali : Yowane Mobatisi, basusu balobaka yo Elia.
Yezu lokola Elia. !!!! C’est fort.
Eli a tué des centaines de faux prophètes, il a
fait descendre du ciel du feu, trois an et demi il a fermé les vannes du ciel. Un peu trop fort, Yezu asali yango mokolo
moko te, azali mpe satisfait na réponse ya bango te ntina yango atuni lisusu : kasi binu, binu bokanisi nini, Ngai
nani ? A la fin des fins Simon Petro alobi : Yo ozali Mwana wa
Nzambe, ozali Messia. ozali moto wa Nzambe, ozali Nzambe.
Yezu azongisi : Osakola yango na moto moko
te, naboyi, nalingi te ‘te oloba yango. Boyoki, naboyi. Mpe
abakisi
Ngai
nazali mwana wa moto. Fils d’homme. Nakoyoka mpasi mingi, bakonzi ba bino,
banganga Nzambe ba binu bafarizeo bakonyokolo
ngai mpe bakoboma ngai, kasi nsima ya mikolo misatu ndenasekwi.
Mwana wa moto elingi koloba nini ?
Nazali
mwana wa Pilato te, mwana wa Hérode te, wa Mokonzi te, wa farizeo te, wa
commerçant monene te, wa Nganga Nzambe
te lokola Yowane Mobatisi. Nazali mwana wa moto, mwana na nkombo te, mwana
afandaka o kati ya mboka eke, mwana wa
moumbu, moumbu azali na
nkombo te. Mpe bakoboma ngai,
Botala bipai binso, babomaka batu mingi, mokolo na mokolo batu “na nkombo” te bakufaka, , bitumba bizali
bipai binso mpe batu bakufaka ebele mokolo
na mokolo o nse mobimba. Soko mokonzi to
mwana wa mokonzi akufaka, bakoloba yango
bipai binso, ekoyebana na nse mobimba, kasi soko mwana wa moto akufaka, balobaka
te.
Kasi ngai Yezu, mwana wa moto nalobaka ,
nasopaka, ntina yango bakoboma ngai. Ngai nafandaka na ndako ya mokonzi te, nafandaka o
ndako ya ndele, soko mbula ebeteke naporoko, soko mompepe mozali makasi, toit
ya ndako ya ngai ekei, soko mai mamataka
ndako ya ngai ezindami, ngai mwana wa moto, na nkombo te, kasi nalobaka. Nazali mwana wa Nzambe te, zambi soko nazali
Mwana wa Nzambe, batu bakosambela ngai mpo nabikisa bango, bakoloba : “tokufa nzala, bikisa biso,”. Te, ezala
boye te, ngai nazali kaka mwana wa
moto, nalobaka. Kasi
Alobaka nini ?
Totala litangi lya Santu Polo. Ye alobi : moto akomi MOKRISTU akoloba nini ? : Bokeseni o kati
ya moyuda na mopaganu bozali lisusu te, o kati ya mwasi na mobali bozali te, o
kati ya moumbu mpe monsomi bozali te.
La différence entre un esclave et un homme
libre dans le temps du Christ était énorme. On pouvait librement frapper,
blesser ou tuer un esclave, il n’avait pas de nom. On pouvait chasser la femme
comme on voulait, l’homme était un maitre absolu. Maintenant, dans notre
situation actuelle : Pourquoi la différence
de salaire entre député et enseignant, Un enseignant travaille mokolo na mokolo, se tient debout
pour enseigner des heures, corrige des examens. Pourquoi la grande différence
de salaire. Pourquoi l’énorme différence
entre riche et pauvre. Le riche a un
nom, le pauvre n’a pas de nom. Yango wana, ngai Yezu nayei mpo ya kosakola,
égalité ezala. Ntina yango babomi ngai.
Binu batu
soko bolingi kolande ngai, bosala ndenge yoko. ‘Différence ezala lisusu te, mobola azala
lisusu te, ndako ya mabe ezala lisusu te,
nzala ezala lisusu te, bato balala o mabele to litoko lisusu te, kasi banso baliya malamu, , balala malamu. Ngai nazali mwana wa moto, nayebi mpasi ya
batu.
Binu batu
bobyanga ngai te mpo ‘te nabikisa binu, kasi moto na moto alanda ngai, ameme kuruse ya ye mokolo na
mokolo, mpe asopa lokola ngai nasali mpo 'te bokeseni bozala lisusu te o kati
ya batu, mpe mpo'te banso bafanda mpe baliya malamu. Binu batu, bosala makasi,
bosakola mpo ‘te bolamu bozala o nse mobimba mpo ya batu banso.
Paroisse
Notre Dame
Bumba


text:
Diocèse d’Inongo
MOKANDA MWA PASIKA (2011) ONA BANDEKO BAKRISTU YA DIOCESE YA INONGO MPE BATO YA MOTEMA MALAMU.
« KRISTU OYO ASILI ASEKWI, AKOKUFA LISUSU TE, LIWA LIKOKI KOSALA YE LISUSU ELOKO TE » (Rm 6, 9)
Awa tosekwi na Kristu, tokota o etumba ya Ye ya Bolingo mpo ‘te Mai-Ndombe ezwa bomoi solo solo.
Bandeko ba bolingo,
Eyenga elamu ya Pasika na bino banso. Mokonzi Yezu oyo abuki bokasi bwa liwa mpo ya libela, abimisa biso o butu ya bobangi. Apesa biso nguya ya kobima na bokabwani bonso mpo ‘te tomitiya lisanga mpo ya kotonga Mai-Ndombe yasika, ndenge Mokonzi alingi ‘te tozala na bomoi (Jn 10, 10).
Bandeko,
Soko otamboli na Mai-Ndombe, eloko ekokamwisa yo liboso ezali biloko Nzambe akabeli biso: mai, ebele ya mai na mbisi izali na kati; zamba, ebele ya zamba, na nzete mpe nyama izali kuna; bisika ya kolona… Eloko mpe ya mibale ekokamwisa yo ezali ya komona mpasi ya bato. Bato bazali kobunda bango moko na kati ya mpasi ndenge na ndenge.
Soko oyebi mwa moke lisolo ya Mai-Ndombe okoyeba ‘te na libandela ,bato bayonkwamaki ming ina misala ndenge na ndenge ya mpasi; misala ya copal, misala ya mpembe ya nzoku, b.n.b. Eloko elekaki lisusu mabe ezalaki ndenge bazalaki kobete bato, kokata maboko ya basusu, koboma basusu. Oyo wana nde lisolo ya biso ya mpasi. Oyo wana mpe esika bobangi mpe bokabwani bokoteli basusu. Kasi malembe malembe awa Liloba ya Nzambe likoteli mpe mokili ya biso, tozwi bomoi bwa sika.
Bandeko, mpasi ya lelo ezali komonisa mpe biso ‘te ata tozali na kati ya Liloba, makambo ya kala ya bokabwani, ya bobangi, ya minyoko, makambo mana masili naino te. Toyebi ‘te esika bato bakabwani, esika bato bazali na kati ya bobangi, na kati ya minyoko, mokili ya bango mokoki kokende liboso malamu te.
Bandeko ba bolingo
Elikya ezali mpo nzela ya libiki ezali. Toyoka. Biso banso toyebi ndenge Nzambe na maboko ma Moise abimisi bana ya Israel na boumbu (Ex. 3, 7-10). Toyebi ndenge Nzambe akati bondeko na bango, awa ayebisi bango ‘te Ye moko Nzambe akosimba bomoi ya bango, akozala ntango inso mpe bipai binso libiki ya bango. Akopesa bango mokili ya bango moko, mokili motondi na biloko. Kasi Nzambe asengi mpe bango ‘te bakoma bandeko kati ya bango na bango; pe mokili bazwi mokoma mpo ya bolamu ya bango banso (Ps.136, 21-22). Nzambe amonisi bango bongo nguya ya ngolu ya, ye ya bolingo ya ye ( Dt 7, 6-8), bolingo ya molende.
Yezu oyo abotami o ekolo ya Israel, azali yemei mwana wa bolingo ya Tata (Mt 3,17), temô (monzeneneke) ya bolingo bwaTata mpo ya bato banso. Yezu amemi bolingo ya Tata liboso liboso na bato babwakamaki, batiamaki pembeni lokola basumuki, bato ya maba, bato bakufa makolo bakufa miso, bato ya misala ya pamba lokola bakengeli mpata... Mpo ya kobikisa bango Yezu abangi te kobuka mobeko ya sabato; abangi bafariseo te na bateyi ba mobeko te awa bazali kotongo Ye mpo akolia esika moko na basumuki (Lc 15, 1-2). “Bomoi ya moto boleki mobeko ya sabato” (Mc 3, 1-5); ngolu ya Tata ezali mpo ya bato banso, lokola moi na mbula izali mpo ya bato banso (Mt 5, 44-45).
Tee na kati ya mpasi ya Ye tee liwa, Yezu aboyi kozongisa mabe na mabe; alimbisi babomi ba Ye (Lc 23, 34). Abundi solo etumba ya Bolingo tee na kati ya liwa. Bokasi ya bolingo ya ye bobuki bokasi ya liwa. Asekwi mpe atondisi mokili na bokasi ya bolingo, bokasi ya bomoi. Alongi etumba ya Bolingo.
Bandeko, toyebi ‘te Yezu alongi etumba ya Bolingo bobele mpo ya ye moko te; kasi lokola Yaya ya bayekoli ya ye ya kala mpe ya biso lelo. Bango lokola biso lelo, tokimaka makambo mpe topanzanaka soko makambo mabebi. Kasi Ye atikaka biso te. Ye apesi biso, lokola apesaki bayekoli ba kala, nguya ya ye mpe alobi ‘te akozala na biso mikolo minso kin’o nsuka ya molongo (Mt 28, 16-20). “Bokende”... lokola Tata atindaki ye, ye mpe atindi biso (Jn 20,21). Azali mpe na kati ya etinda tozwi.
Etinda tozwi ezali mpe ya kobunda etumba ya Bolingo.Toyebi ‘te tokolonga yango. Tokolonga yango mpo nguya ya bolingo, oyo eleki nguya ya liwa, ezali na biso. Tokolonga yango mpo toyebi ‘te Mokonzi azali na biso, azali mpe na kati ya lisolo ya bomoi ya biso ya Mai-Ndombe. Mbongo, bokonzi bwa nse na bisengo binso bizali biloko bikoleka, lokola baye banso batiyi elikya ya bango mobimba likolo ya byango (Ps. 115, 4.8).
Bandeko ba bolingo
Eyenga ya Pasika ezali ya solo eyenga ya “victoire” (lilongi) ya Bolingo, eyenga ya bomoi. Bobele bolingo bokolonga liwa.
Tomikotisa bongo na kati ya etumba ya bolingo mpo Mai-Ndombe ezwa bomoi solo solo. Tomikotisa na nguya ya Yaya’ Yezu-Kristu mpe lisanga.
Na nkombo ya Ye moto alongi etumba ya bolingo,
§ Tomikotisa , bandeko, lisanga o etumba ya kopesa na bato banso lokumu ya bomoto ya bango. Tokanisa awa ( epai ya biso) na bandeko Batwa, na bandeko bazali na boloko, bato ya maladi ya liboma...
§ Tomikotisa lisanga o etumba ya boyokani, ya bomoko : na kati ya bikόlo na mabota; tofungwama na bandeko basusu ! Totikala kokangema te bobele na bato ya biso moko.
§ Tomikotisa lisanga o etumba ya bosembo na makambo matali ba mama veuves (bakufa mibali) na bana bitike; makambo ya bosembo na tribunal mpo ya babola; bosembo mpo ya biloko Nzambe apesi biso lokola zamba. Toboyi corruption ya ndenge inso.
§ Tomikotisa,bandeko, lisanga o etumba ya makambo makonyata to makokitisa bomoto ya bandeko batau... “moto azali moto”. Yango wana toboyi matungisi manso ya bandeko basoda to ba policiers maye masalemi mpo ya koluka mbongo. Yango ezali kolembisa mpiko ya bato mpo ya mosala.
Bandeko ba bolingo,
Mokili oyo Nzambe apesi biso alingi te ‘te totika yango ebeba mpo ya bobangi ya biso to mpo ya boluli biloko to lokumu bokoleka. Moto akosa biso te.
Awa tosekwi na Kristu, tokota o etumba ya Bolingo bwa Ye.
Yemei “Elombe ya bomoi” akamba biso ntango inso o kati ya nzela inso ya bomoi bwa biso. Tokoma bongo “Bato ba bomoi”, bato bakopesa baninga mpe mokili ya biso bomoi solo.
Eyenga elamu ya Nsekwa o nkombo ya Mokonzi.
Ye moko apambola mpe abenisa biso.
Inongo, mwa le 24 Avril 2011
Wa bino,
Tata Episkopoko Philippe NKIERE KENA,
Episkopo wa Inongo.


text:
Sunday, June 30, 2013
Mbilia Bel - Yamba Ngai - Paroles - Lyrics
Yamba ngai oh, na ye maboko polele, motema na nga pembe,
yamba nga na marriage eh
Yamba ngai oh, nabosani banzela nyoso, okoteli nga na motema,
nzoto na nga napesi yo
Mobimba na nga molimo pen a nzoto napesi yo Mayitavi
Natali liboso lisusu natali na sima nakamati decision Mayitavi
Banda moyi ya lelo natiki liberte na ngai, namikangi singa na kingo mpona ye
Mayitavi, tala ngai nakati ya misu tanga oyeba le degree ya amour na ngai
Refrain 2x
Okamwisi ngai mibali mingi bayela ngai baluka ngai natali bango pamba
Nakutani nay o se mbala moko otrouble ngai omarquer ngai Mayitavi
Elili nayo ekomami na se mpo na nga na moto na ngai lokola cimena
Ata kati ya moyi nazotala nakolota mobimba ya nzoto nay o amieeee
Refrain 2x
Lelo tosangani ngai nayo na marriage liboso ya Nzambe na baboti na biso
Mayi ekokita nga na misu nakomi kolela na ndimi te te nabali
Nayoki nzoto pio tangu babenisi biso na nganga nzambe o’embrasser ngai oleli
Mayitavi j’ai place toute ma vie en toi
Refrain 2x
Subscribe to: Post Comments (Atom)


text:
MITUNA OYO BILENGE BATUNAKA
Nakoki kobanda kolinga?
Kobanda kolinga elimboli nini?
Obimaka mingi na mwana mobali to mwana mwasi moko oyo azali molongani na yo te. Bolingani to te?
Bozali kolulana ná mwana mobali to mwana mwasi oyo azali molongani na yo te. Na mokolo moko, bokomelanaka bamesaje to bosololaka na telefone mbala mingi. Bolingani to te?
Mbala nyonso oyo ozali elongo na baninga mosusu, olingaka kaka kozala pene na mwana mobali to mwana mwasi moko oyo azali molongani na yo te. Bolingani to te?
Ntango mosusu eyano na motuna ya liboso ezali mpasi te. Kasi, ntango mosusu ofandi naino mpo okanisa liboso oyanola na motuna ya mibale mpe ya misato. Na yango, kolingana na moto elimboli mpenza nini?
Na mokuse, kolingana na moto elimboli kolula ye mpe koluka kolekisaka ntango elongo na ye.
Na yango, eyano na mituna nyonso misato wana ezali ɛɛ. Ezala na telefone to ntango bozali esika moko, ezala na miso ya bato to na kobombana, soki yo ná moninga na yo oyo azali molongani na yo te bolobelaka masolo ya bolingo mpe bosololaka mingi, elakisi ete bolingani.
Kolingana na moto esengeli komema wapi?
Kolingana na moto esengeli kozala mpo na mokano ya malamu: kosalisa mwana mwasi ná mwana mobali báyeba soki bakoki kobalana.
Ya solo, bilenge mosusu bamonaka ete kolingana na moto ezali kaka masɛki. Ntango mosusu basepelaka kaka kozala seresere na moninga moko, ata soki bakobalana te. Bakoki kutu komona ete kozwa moto ndenge wana ezali lokola kozwa mbano mpe epesaka moto kilo na miso ya bato.
Kasi, mbala mingi kolingana ya ndenge wana eumelaka te. Elenge mwasi moko na nkombo Heather alobi: “Bilenge mingi oyo balinganaka bakabwanaka nsima ya pɔsɔ moko to mibale. Bamonaka ete esengeli te kolingana na moto mpo na ntango molai, nzokande yango ebongisaka bango mpo na koboma libala, kasi te mpo na kofanda na libala.”
Emonani ete soki olingani na moto, motema ya moto yango ekoningana. Yango wana, kanisá malamu soki ezali mpo na mokano oyo ebongi.
Kanisá: Okondima moto asakana na motema na yo ndenge mwana asakanaka na mwana-popi? Soki aweleli yango nokinoki, ekoumela te atiki yango? Boye, kosala mpe moto ndenge wana te. Biblia elobi ete bolingo “esalaka makambo ya nsɔni te.”
Elenge moko na nkombo Chelsea alobi boye: “Motema mosusu eyebisaka ngai ete kolingana na moto ezali kaka lisano, kasi ekómaka ngámbo soki moninga azwi yango na masɛki te.”
Toli: Liboso obanda kolinga mpe obala, tángá 2 Petro 1:5-7 mpe poná ezaleli moko oyo osengeli kokolisa. Nsima ya sanza moko, talá makambo oyo oyekoli mpo na ezaleli yango mpe ndenge ozali komonisa yango.
Nakoki mpo nabanda kolinga?
Mpo na yo, moto akoki kobanda kolinga soki akómi na mbula boni?
Sikoyo tuná papa to mama na bino motuna yango.
Okomona ete biyano na bino ekozala ndenge moko te. Ntango mosusu mpe ekozala ndenge moko! Mbala mosusu yo mpe okanisaka lokola bilenge ya mayele oyo bazali kozela bákola naino mwa mingi mpo bámiyeba malamu liboso bábanda kolinga.
Yango nde elenge moko ya mbula 17 na nkombo Danielle aponaki kosala. Alobi boye: “Soki nazongisi makanisi mbula mibale nsima, eloko oyo nakoluka epai ya moto oyo nakondima azala molongani na ngai ebongwani. Atako bongo, nandimi kaka te ete nakoki mpo na kozwa ekateli ya ndenge wana. Soki namoni ete loyenge na makanisi na ngai esili, nde nakokanisa kolingana na moto.”
Ezali na ntina mosusu ya kozela. Biblia esaleli maloba “eleko ya ebandeli ya bolenge” mpo na kolobela ntango oyo mposa ya kosangisa nzoto mpe ya kolingana na moto ezalaka makasi mingi. (1 Bakorinti 7:36) Kolingana na moto na ntango oyo bamposa ya nzoto na yo ezali makasi ekolamwisa lisusu mposa yango mpe ekotinda yo osala mabe.
Ntango mosusu baninga na yo bakokipe yango te. Mingi na bango balingaka koyeba soki kosangisa nzoto ezalaka ndenge nini. Kasi yo okoki, kutu osengeli, koboya makanisi ya ndenge wana! (Baroma 12:2) Kutu, Biblia eyebisi yo ‘okima pite.’ (1 Bakorinti 6:18) Soki ozeli eleko ya ebandeli ya bolenge eleka, ‘okolongola mpasi na nzoto na yo.’
Mpo na nini kozela?
Soki bazali kotinda yo obanda kolinga nzokande okoki naino te mpo na kosala yango ezali lokola bazali kotinda yo osala ekzamɛ na liteya oyo botángá te na kelasi. Bongo ezali malamu te! Osengeli kozwa ntango ya koyekola liteya yango mpo oyeba makambo oyo bakoki kotuna na ekzamɛ.
Ezali mpe bongo na likambo etali kolinga.
Kolingana na moto ezali lisɛki te. Yango wana, liboso obanda kotyela moto moko likebi, osengeli kozwa ntango ya koyekola likambo mosusu ya ntina mingi: ndenge ya kobatela boninga.
Na nsima, soki okutani na moto oyo abongi, okoki kosala boninga ya makasi. Kutu, libala esimbaka malamu soki esangisi bato mibale oyo bazalaki baninga.
Kozela liboso olingana na moto ekotya bonsomi na yo na nkaka te. Kutu, ekopesa yo nde bonsomi mingi ya ‘kosepela na bolenge na yo.’ (Mosakoli 11:9) Okozala mpe na ntango ya kobongisa bomoto na yo, mpe oyo eleki ntina boyokani na yo na Nzambe.
Na boumeli ya ntango yango, okoki kosololaka na bana mibali mpe bana basi. Osengeli kosala yango ndenge nini? Bosengeli kolekisaka ntango elongo na bana mibali mpe bana basi ebele esika moko na mikóló. Elenge mwasi moko na nkombo Tammy alobi boye: “Namonaka ete kosala bongo nde malamu. Eleki malamu kozala na baninga ebele.” Monica andimi likambo yango. Alobi boye: “Kozala ebele ezali mpenza likanisi ya malamu, mpo ozali elongo na bato ya bizaleli ndenge na ndenge.”
Nzokande, soki oweleli kotya likebi kaka epai ya moto moko, omitye nsinga na nkingo. Yango wana, kowelela te. Salelá eleko oyo ya bomoi na yo mpo na koyekola ndenge ya kozwa mpe kobatela boninga. Na nsima, soki olingani na moto, okoyeba bizaleli na yo mpe bizaleli oyo okosepela komona epai ya moto oyo okofanda na ye bomoi mobimba.


text:
dimanche 5 avril 2015
Mbonda ya Pasika
Mwinda mwa Kristu Tokotondo Nzambe
Mbonda ya Pasika / exultet
1.Bosepela, mampinga ma banzelu. Nse yoka nsai, Eklezya mpe sepela. O kati ya tempelo eye butisani mpe nzembo. Kristu asekwi, tosekwa biso na ye.
2. Mokonzi wa biso, elombe ya banzelu, atondisi nse mobimba na nkembo ya ye. Mama eklezya atondi na lokumu- Kristu asekwi...
3. Tala pasika ya sika, ya solo mpenza. Oyo bakoboma, mpata mpata mpenza. Makila ma ye masantisa bakristu!- Kristu asekwi...
4. Butu bonene obikisaki bana ba Israel. Babimi o ezipeti, bakatisi mbu Etane. Opetoli bango mitema, na lipata. Kristu asekwi...
5. Butu bonene, Kristu akataka minyololo mwa liwaaa. Abuti bo elombe, awuti o nse ya mabele. Amemi nse mobimba na ye, ye molingi wa etumba aa. Kristu asekwi..
6.Na butu boye bosantu, kamata e Tata Mosantu mwinda mwa biso. na yango babenisi bana ba ekolo ya yo basangani bakobonzela yo. Lokola nde mwa libonza lya mpokwa- Kristu asekwi..
7. Tokosenge yo Mokonzi, oyangela obatela mpe. Ba Nganga Nzambe na bakristu banso ba nse. Elongo na papa mpe wa biso episkopo. Kristu asekwi...
8. Nsai ya pasika etikala o mitema seko. Tobwaka bisengo bya nse, tokangisa mitema se o likolo; Tosangana na Mokonzi Yezu, mwinda mokopela seko ! Kristu asekwi..
Aucun commentaire:
Inscription à : Publier les commentaires (Atom)


text:
Tobima o molili, ntongo ya Nzambe esi etani...
Bandeko ba bolingo,
Ntango nazali kokomela bino mokanda moye, nazali kokanisa na makambo ebele makwelaki biso, makambo ma esengo lokola makambo ma mpasi. Mokolo akabela moko moko ya bino boboto mpe nguya ya bolingo.
" Bato bazalaki kotambola o molili ... " ntango mosakoli Izaya azali kokomela maloba maye, azalaki kokanisa na bandeko ya mokili mwa Zabulon na Nephtalie. Mokili moye mokokoma nsima Galilea ( Mt. 4, 15). Bandeko ba mokili mona bamemaki bango na bowumbu na Babilonia. Kuna bazalaki solo Baumbu, bapaya , banyokwamaki mingi. Bazalaki soko na kati ya butu, butu ya mpasi , butu ya mawa , butu ya bonyatami.
" Bato bazalaki kotambola o molili bamoni mwanida...." , mosakoli Izaya ayebisi bango 'te "Bobanga te; na kati ya butu oyo ya mpasi, bozali bino moko te. Nzambe oyo abikisaki bankoko ba bino na boumbu bwa Ezipeti, akobikisa bino mpe akolongisa bino lokola Gedeon alongaki ba Madian (Is. 9,3). Elembo yango oyo: " Baboteli bino mwana moko, bapesi bino mwana mobali, Emanuele ( Nzambe azali na biso). Bokonzi bozali o mapeka ma ye" ( Is 9,5).
Bandeko ba bolingo,
Lokola boyebi, na diocèse ya biso, na Inongo, towuti kozwa likama linene na ebale ya biso ya Lac. Bato bakufi ata nkama moko. Esalemi le 25 Novembre 2009..... toyebi mpe boni bitumba bizali kokoba naino na ekolo ya biso..... toyebi boni ebele ya bato bazali konyokwama na maladie na nzala, na boloko, bozangi misala to kelasi....tozali biso mpe kotambola o molili. Ebele o kati ya biso tolembi mpe tozali komituna soko solo tokobima na butu boye bozingi biso.
Bandeko ba bolingo,
Likambo lizali kopesa ngai elikya mpe esengo makasi lizali ya koyeba 'te molili mwa biso mokosila solo. Mpo nini? Mpo na kati ya butu ya biso Nzambe atindeli biso mwana wa ye. Akomisi ye moko ya biso mpo 'te amema mwinda monene o kati ya mokili ya biso. Ye azali mwanda : "Mwinda mwa solo moyei o nse kongengele bato banso"( Jn 1,5). Oyo nde mbotama. Mwana Nzambe ye moko ayei komikotisa o molongo mwa biso bato mpo atambola na biso, mpo abimisa biso na molili.
Bandeko,
Mbotema ezali solo likabo monene mpe mosala mpo ya moko moko ya biso. Ata ozali na kati ya mpasi to mawa to lisumu ndenge nini, yeba 'te Nzambe alingi kobimsa yo. Yango wana ndeko, bima na molili mwa yo, kota na feti ya moyi ya Nzambe. Yo mpe sala manso ndeko, mpo baninga babima na molili na bolingo bwa yo.
Bandeko ba bolingo,
Mobu moye eklezya ya Nzambe oyo ezali o Kongo ekosenga 'te tokanisa na mbula ntuku mitano ya indépendance ya ekolo ya biso. Topesa Ye merci mpo Ye moko akambi biso na kati ya makambo ndenge na ndenge. Ye asalisi biso mpo tokabwana te: ekolo etikala moko. Kasi Mokonzi akosenga biso mpe 'te tobima mpe tobimisa baninga bato na molili mozipi biso. Totika baninga te na kati ya butu ya mawa mpe ya bonyokwami.
Mobu mokoya tokokanisa mbula nkama moko ya liloba na paroisse Sainte Croix ya Bokoro. Ezali bobele likambo etali Bokoro te. Etali biso banso. Nzambe azwa lokumu mpe amonisa biso banso 'te nguya ya liloba lya ye lya bolingi eleki nyonso.
Afrika mobimba ewuti kosepela mbala ya ibale, lisanga lya ba episkopo ( Synode) oyo mpe ezali lilongi ( victoire) . Ata na kati ya molili batiyi Africa mpe tomitiyi biso moko, bosembo, bolimbisani mpe boboto bozali lokola mwinda mokopela o butu bwa biso. Mwinda yango nde mwana Nzambe oyo azali o kati ya biso: Emanuele, Yezu " Bolingo ya Nzambe mpo ya mokili". Bobele bolingi bwa solo bokobimisa biso na molili mpe na butu...
Bandeko ba bolingo,
Nalingi kosukisa mokanda moye na mwa lisolo. Mokolo moko moteyi moko ( Rabbi) epayi ya bayuda atuni bayekoli baye boye: " Na ntango nini tokoki koloba 'te butu esili mpe ntongo ebandi kotana?"
- Moyekoli moko alobi : " ezali ntango obandi komona 'te nzete ya manga na ya safu ekeseni. Moteyi alobi: te, ozwi te.
- Moyekoli mosusu alobi: " Ezali ntango obandi komona 'te nyama oyo ezali koya liboso na yo ezali ntaba to meme. Moteyi azongisi: te, mwana, ozwi mpe te. Bana batikali nye. Yango wana moteyi alobi ye moko: "tokoki koloba 'te butu esili mpe ntongo ebandi kotana ntango obandi komona na elongi ya moninga moto elongi ya ndeko ya yo. Soki te ozali naino na butu....
Moto azali na matoyi ya koyoka ayoka.
Eyenga elamo ya mbotama na bino banso.
Nabenisa bino o nkombo ya Mokonzi.
Wa bino Tata Episkopo,
+ Philippe Nkiere Kena
Episkopo wa Inongo.
Inongo, mwa 17 Decembre 2009


text:
Makambo ya mibeko
Copyright
© 2014 Watch Tower Bible and Tract Society of Pennsylvania, Inc. All rights reserved.
Kotya makambo mpe kobatela site Internet oyo ezali mosala ya Watchtower Bible and Tract Society of New York, Inc. (“Watchtower”). Soki liyebisi ezali te, makomi nyonso mpe makambo nyonso oyo ezali na site oyo, nkolo na yango Watch Tower Bible and Tract Society of Pennsylvania.
Bilembo
Adobe, elembo ya Adobe, Acrobat mpe elembo ya Acrobat ezali bilembo oyo eyebani na Leta; nkolo na yango Adobe Systems Incorporated. iTunes mpe iPod ezali bilembo oyo eyebani na Leta, nkolo na yango Apple Inc. Bilembo mosusu oyo eyebani na Leta ezali na bankolo na yango.
Malako mpo na kosalela site oyo
Malako yango nde osengeli kolanda mpo na kosalela site Internet oyo. Soki ozali kosalela site oyo, elakisi ete ondimi malako yango nyonso. Soki oboyi kolanda malako yango to malako mosusu, kosalela site oyo te.
Ndenge nini kosalela site oyo? Na site oyo, okoki kotala, kozwa, mpe ko imprimer bililingi oyo totyá, okoki kozwa mikanda ya kotya na telefone to na tablɛti, miziki, bafoto, makomi, bavideo (kaka filme) mpo yo moko osalela yango, kasi te mpo na kotɛka yango, mpo na kotosa makambo etali Malako mpo na kosalela, ndenge ezali wana na nse. Na yango, okoki te:
Kotya makambo oyo ozwi awa esika mosusu na Internet (na site mosusu, na esika oyo bato mosusu bakoki kozwa yango, to na kokabolela yango baninga);
Kobimisa lisusu makambo ya site, ezala ndambo to nyonso, na programɛ moko boye ya ordinatɛrɛ;
Kobimisa lisusu, kosala kopi, to kosalela makambo oyo ezali na site oyo mpo na kotɛka yango to kozwa mbongo (ata soki yo okolya yango te), na ndakisa baprogramɛ ya ordinatɛrɛ oyo ezali na site oyo;
Kokɔta na site oyo mpo na koluka mpe kotindela bato mayele oyo basaleli site yango mpo báyeba kozwa makambo oyo efandisi site oyo to oyo site oyo ezali kosalela;
Kosalela site oyo to makambo oyo ezali na kati na ndenge ya mabe, na ndakisa kobebisa to kokɔta na site oyo ndenge mayele mosusu;
Kosalela site oyo na ndenge ekoki to ekoki kobebisa yango to mpe kopekisa moto akɔta na site yango; kokɔta na site oyo na mayele mosusu, na ndenge oyo esɛngami te, to na ndenge ya moyibi; kosalela site oyo na ndenge oyo eyokani na mibeko te, na ndenge ya moyibi to na mayele mosusu ya ndenge wana;
Kosalela site oyo mpo na kosala bapiblisite.
Koboya kotosa Malako mpo na kosalela
Watchtower azali na lotomo ya kolandela yo soki otosi te malako mpo na ndenge ya kosalela site oyo. Akoki kopekisa yo kokɔta na site yango, koboya kokɔtisa baordinatɛrɛ oyo ezali na adrɛsi Internet na yo, kokende esika ozwaka Internet mpo na kosɛnga ete okɔtaka lisusu na site yango te, to kofunda yo na Leta.
Mbongwana
Watchtower akoki kobongola malako oyo ezali na esika oyo. Esengeli kolata malako yango kobanda mokolo oyo etyami na site Internet oyo. Tosɛngi yo otángaka lokasa oyo mbala na mbala mpo oyeba makambo oyo ebongwani.
Makambo ya mibeko
Malako oyo ezali awa eyokani na mibeko ya etúká ya New York (États-Unis), mpe ebuki mibeko te. Moto oyo alingi kolandela malako oyo ezali awa asengeli komema likambo yango na batribinale oyo esalaka na etúká ya New York (États-Unis).
Koboya malako
Soki tribinale moko emoni ete likambo moko oyo ezali na malako oyo ebongi te, to mpe eyokani te na Leta, makambo mosusu esengeli kaka kotosama. Soki Watchtower esaleli te likambo moko oyo ezali awa elimboli te ete lotomo na ye ya kotosisa yango elongwe.
Kondima
Malako oyo ezali awa ezali boyokani oyo osali na Watchtower na oyo etali kosalela site Internet oyo. Elongoli boyokani mosusu oyo osalaki na oyo ezali kosalela site oyo.


text:
Ekeléziya katolike
Ekeléziya katolike ezalí eyamba ya bato baye bandimelá Yésu Klisto mpé bakambamaka na Pápa.
Ekeléziya katolike ndé ekelézia mpé koloba moto óyo andimelá Yésu-Klísto engɛ́bɛ́nɛ́ na matéya ma bondimi bwa eyamba ya bamumpɛ́. Ekelézia yangó ezalí na balandi bilioni 1,2 o mokili mobimba. Mpó na kokóma mumpɛ́ ekosengela 'te moto azwa batísimo, alanda katékisimo mpé nsima ya kolanda katékisimo, yě akokúla mpé akopɛ́sɛmɛ eposá ya koliya ostíya mpé nsima akolanda matéya ma *confirmation.


text:
eza pé combat ya boxe té oyo tozoluka moko a ceder
eza love ya cheri na cherie na yé
ali na foreman té,ali boma yé,(x3)http://www.facebook.com/embakasibranch
obotoli nga mino mais opesi nga mokuwa
na fiba ekomi lisusu kobotola nga yango,eh eh pourquoi adolphe muteba
boni yo ozo sala lokola olingaki nga po o prouver bato
osilisi nga lolendo nionso ya ki bomuasi na nga
avenue coin ti coin naleka bazo zomela ngai
okomisa nga papier,kimpwaka kutu bien
lukela nga esika nabatama soni omemisi nga
soki na mayi nabetelaka ba mbisi lisolo ya bolingo na biso avant ba lala
mpo na zamba lion akondima té noki té lisolo na nga elelisa yé
ba niama bakobanga yé lisusu té, na mboloko akobanda koboudé yé
yé roi mobimba atangisi pinzoli,bayebi té lion azolela po lionne akoki kosala yé pé bongo oh adolphe muteba tshilamwina
lukela esika nga nakobombana soni oyo,na likolo ba ndeke bakoloba na yé ko espionner bango
na mabelé makelele bakoyebisa ba nkusu bazui chida nzoka naza vivante
babombaki nga pona kokima soni ya mokili,apres babosani place epayi bakundaki ngai yango wana nakeyi na nga
ata kutu virus,balukela yango antivirus moto asala bolingo nzambé mais apesa biso mode d'emploi té
yango tozelaki yesu aya abala po biso to mona lolengé ya ko vivre na mokili,yé pé nkolo yesu abalaki na yé té
yango tokoma ko tatonner eh,yango tokoma ko débrouiller eh,ezui ezui,ezui té ezui té
mungwa ata ebungi e noyer na bileyi etikaka b'indices,ba traces na lolémo
mais yo banda yo olimwa ata indice té na nzoto,na miso disparu,wa wa wa(imitation of crying)
sans le savoir que ezali liwa na nga (X2)
liwa ya moto...
Adolphe awa ozoluka okima nga,mbeto ekokomela nga munene lokola stade ya football,santé na nga ekokoma muke lokola ballon
butu ekokomela nga molayi pé somo trop,yo moto o réduisaka souffrance ya vie na nga oza wapi yango adolphe mutebe tshilamwina
nalingaka yo,oyebi yango bien nabengaka yo chouchou ya motema pourquoi ozosala nga boyé adolphe napesa yo bolingo nabakisa matabisi ya vie na nga
sango ata aza boboto mais soki apesi communion longola makanisi ya kosenga matabisi
na beleli(x5)na bayé bakufa kala,bayé bakufa na b'accidents,bayé bakufa na malaria,bayé bakufa na masasi,bayé bamiboma po na mbongo
basengela biso epayi ya yahweh po bango bavandaka pene na yé,ameka ko réduire douleur ya bayé bakufa na pasi ya bolingo po aloba bolingo eza yé
nzambe azali bolingo,nzambe azali bolingo
ata kutu virus,balukela yango antivirus moto asala bolingo nzambé mais apesa biso mode d'emploi té
yango tozelaki yesu aya abala po biso to mona lolengé ya ko vivre na mokili,yé pé nkolo yesu abalaki na yé té
yango tokoma ko tatonner eh,yango tokoma ko débrouiller eh,ezui ezui,ezui té ezui té
adolphe pourquoi ozosala boyé muteba
mungwa ata ebungi e noyer na bileyi etikaka b'indices,ba traces na lolémo
mais yo banda olimwa ata indice té na nzoto,na miso disparu,wa wa wa(imitation of crying)
sans le savoir que ezali liwa na nga(x2)
adolphe pourquoi ozosala boyé muteba
mungwa ata ebungi e noyer na bileyi etikaka b'indices,ba traces na lolémo
mais yo banda olimwa ata indice té na nzoto,na miso disparu,wa wa wa
sans le savoir que ezali liwa na nga(x2)www.youtube.com/rberyk


text:
Saturday, July 16, 2016
Liwa ya Mark Wilson: Tanya Marcissilo apanzi sango ya liwa ya Mark Wilson (Mokonzi ya Sagwa Boys)
Nazali mawa kopesa bino sango oyo kasi nakopesa bino sikoyo pona mayele na yo koyeba.
Mobali na ngai Serge Posky Mark Wilson azali mutu mowei. Akufi na 23 Novembe 2001 na 11:52 pm. Abetama masasi na mutu moko na nzela ya Chicago. Toyebi moto nani abomaka ye. Nazali mawa koloba boye kasi ezali efandeli pona ngai na libota na ngai. Ezali mawa mpenza pona ngai na bana na ngai particulierement. Bana na ye basengeli ye na akozala na bango te. Epesi bango somo mpenza. Nayebi malamu mpenza. Azali tata na nazali mama. Nakozala tata na bango te. Te te te. Pamba te mosala na nga ezali kopesa bango bolingo kaka na tata akopesa bango bokambi na mokili oyo.
Nayebi yango ekozala ntango matata pona ngai na bana na ngai kasi nayebi yango tokokoba mosala na ye pelamoko akolingaka biso kosala pona bokundoli na ye. Ezali motuya pona biso kopesa bino nyonso suveni na bomoyi na ye na misala ya ye.
Matondo.
Mizolona bakomi kotuna ye kasi akoboyaka koyanela bango. Pamba te akolingaka kopesa angele pona bana na ye. Ezali nyonso pona biso koyeba.
Mobali na ngai Serge Posky Mark Wilson azali mutu mowei. Akufi na 23 Novembe 2001 na 11:52 pm. Abetama masasi na mutu moko na nzela ya Chicago. Toyebi moto nani abomaka ye. Nazali mawa koloba boye kasi ezali efandeli pona ngai na libota na ngai. Ezali mawa mpenza pona ngai na bana na ngai particulierement. Bana na ye basengeli ye na akozala na bango te. Epesi bango somo mpenza. Nayebi malamu mpenza. Azali tata na nazali mama. Nakozala tata na bango te. Te te te. Pamba te mosala na nga ezali kopesa bango bolingo kaka na tata akopesa bango bokambi na mokili oyo.
Nayebi yango ekozala ntango matata pona ngai na bana na ngai kasi nayebi yango tokokoba mosala na ye pelamoko akolingaka biso kosala pona bokundoli na ye. Ezali motuya pona biso kopesa bino nyonso suveni na bomoyi na ye na misala ya ye.
Matondo.
Mizolona bakomi kotuna ye kasi akoboyaka koyanela bango. Pamba te akolingaka kopesa angele pona bana na ye. Ezali nyonso pona biso koyeba.
Subscribe to: Post Comments (Atom)


text:
LITEYA 11
Ndenge nini mitinda ya Biblia esalisaka biso?
1. Mpo na nini tozali na mposa ya litambwisi?
Mozalisi na biso aleki biso na bwanya. Lokola azali Tata ya bolingo, amibanzabanzaka mpo na biso. Lisusu, akelá biso te mpo tómitambwisaka biso moko. (Yirimia 10:23) Kaka ndenge esɛngaka ete baboti bákamba mwana na bango, biso mpe tozalaka na mposa ete Nzambe atambwisa biso. (Yisaya 48:17, 18) Mitinda ya Biblia etambwisaka biso, mpe litambwisi yango ezali likabo ya Nzambe.
Mibeko mpe mitinda ya Yehova eteyaka biso lolenge ya bomoi oyo eleki malamu lelo oyo mpe emonisaka biso ndenge oyo tokoki kozwa likabo ya bomoi ya seko na mikolo ezali koya. Lokola Nzambe nde akelá biso, tosengeli kozala na botɔndi mpo na litambwisi na ye mpe kosepela kotosa mibeko mpe mitinda na ye.
2. Ndenge nini mitinda ya Biblia etambwisaka biso?
Mitinda oyo ezali na Biblia ezali mateya ya ntina mingi. Mateya mosusu ya Biblia emonisaka biso nini Nzambe alingi tósala na makambo oyo tokutanaka na yango. Mibeko mosusu esalelamaka na makambo ya sikisiki. (Kolimbola Mibeko 22:8) Tosengeli kosalela makoki na biso ya kokanisa mpo na koyeba ndenge oyo tokoki kosalela etinda moko ya Biblia na likambo moko boye. (Masese 2:10-12) Na ndakisa, Biblia eteyaka ete bomoi ezali likabo ya Nzambe. Etinda wana ya ntina mingi ekoki kotambwisa biso ntango tozali na mosala, na ndako mpe na mobembo. Yango etindaka biso tózwa bibongiseli mpo na kokima makama.
3. Mitinda nini mibale eleki ntina?
Yesu alobelaki mitinda mibale oyo eleki ntina. Etinda ya liboso emonisaka ete ntina oyo Nzambe akelá bato ezali mpo báyeba ye, bálinga ye mpe básalela ye na bosembo. Ntango tozali kozwa bikateli, tosengeli kobosanaka te etinda wana ya liboso. (Masese 3:6) Bato oyo batosaka etinda wana bakómaka baninga ya Nzambe, bazwaka esengo ya solosolo mpe bakozwa bomoi ya seko.
Etinda ya mibale ekoki kosalisa biso tózala na kimya ná basusu. (1 Bakorinti 13:4-7) Kosalela etinda wana esɛngi kolanda ndakisa ya Nzambe na ndenge ya kosalela basusu makambo.
4. Ndenge nini mitinda ya Biblia esalisaka biso?
Mitinda ya Biblia eteyaka mabota ndenge oyo bolingo ekoki kosalisa bango bázala na bomoko. (Bakolose 3:12-14) Lisusu, Liloba ya Nzambe ebatelaka mabota na ndenge eteyaka bango etinda oyo: libala esengeli koumela libela.
Soki tozali kolanda mitinda ya Biblia ekoki kosalisa biso tózanga eloko ya kolya te mpe tózala na kimya na makanisi. Na ndakisa, mbala mingi bapatrɔ basepelaka na basali oyo batosaka mitinda ya Biblia ya kozala bato ya kolongobana mpe makasi na mosala. (Masese 10:4, 26; Baebre 13:18) Liloba ya Nzambe eteyaka biso mpe tósepela na biloko oyo ezali mpenza na ntina mpe boninga na biso ná Nzambe ezala na esika ya liboso koleka biloko ya mokili.
Kosalela mitinda ya Biblia ekoki kosalisa biso tózala nzoto kɔlɔngɔnɔ. (Masese 14:30; 22:24, 25) Na ndakisa, kolanda mobeko ya Nzambe oyo epekisi molangwa ebatelaka biso na bamaladi mabe mpe makama. (Masese 23:20) Yehova apesi biso nzela tómɛla masanga, kasi tólekisa ndelo te. (Nzembo 104:15; 1 Bakorinti 6:10) Mitinda ya Nzambe esalisaka biso na ndenge eteyaka biso tókeba na misala na biso mpe na makanisi na biso. (Nzembo 119:97-100) Kasi, bakristo ya solo batosaka mitinda ya Nzambe te kaka mpo na matomba na bango moko. Basalaka yango mpo na kokumisa Yehova.
Makambo mosusu
Sɛngá boyekoli ya Biblia
Yekolá mateya ya Biblia ofele na esika mpe na ngonga oyo ebongi na yo.


text:
1960
Útá Wikipedia.
Likambo linɛ́nɛ[kokoma | kobɔngisa mosólo]
- 1 ya sánzá ya yambo : Kamerun ezwá dipanda
- 27 ya sánzá ya mínei : Togo ezwá dipanda
- 20 ya sánzá ya motóbá : Lisangá lya Mali (Senegal mpé Mali) bizwá dipanda na Falansia.
- 30 ya sánzá ya motóbá :
- Kongó ya Bɛ́lɛjika ekóma Republíki ya Kongó.
- Kongó-Kinsásá ezwá dipanda na Bɛ́lɛjika
- 1 ya sánzá ya nsambo: Joseph Kasa-Vubu akómákí Mokambi-Ekólo ya Kongó-Leo.
- 20 ya sánzá ya mwambe : Senegal ezwá dipanda na Lisangá lya Mali
Mbótama[kokoma | kobɔngisa mosólo]
- 18 ya sánzá ya mitánó : Yannick Noah, mobɛ́ti ya tennis.
- 30 ya sánzá ya zómi : Diego Maradona, mobɛ́ti ya motópe.
Liwâ[kokoma | kobɔngisa mosólo]
- 4 ya sánzá ya yambo : Albert Camus, mokomi ya Falansia.


text:
Malariyá
Malariyá ezalí fɛ́fɛle eye ezwámaka o mikili mitóndá maziba tǒ mái malálá, mpé bisíká bitóndá ngungi. Bokɔnɔ epɛ́sɛ́mi na ngungi ya mwasí; sɔ́ki aswí moto, mikɔlɔ́bɔ mikokɔ́ta o nzóto kin'o makilá.
Etápe
Definition and symptoms[kokoma | kobɔngisa mosólo]
Malariyá ezalí bokono boye bokopesamaka kowúta na ngungi koleka epayi ya batu tǒ banyama misusu kolandana na ba parasites protozoaires óyo ezali (lolenge ya micro-organisme) ya cellule móko ya Plasmodium.[1] Malariyá elakisaka bilembo biye bilandi fièvre, bolembu, kosanza mpe moto mpasi. Na ba cas ya makasi mpeza ekoki komema loposo kokoma jaune, kopiquer crise ya mbalakata, coma to liwa.[2] Bilembo oyo bibandaka komonana mingi mingi sima ya mikolo zomi to zomi na mitano sima na kosuama na ngungi. Epayi ya baye balandelaki nkisi malamu te bokono bokoki kozongela bango sima na basanza.[1] Epayi ya baye babikaki na bokono kala te, tango bazwami na bokono lisusu bilembo ya makasi bimonanaka lisusu te obe oyo ya neti neti te. Resistance oyo ya ndambo ekendaka na kosila malembe malembe sima na basanza kino ba mbula soki mutu azali lisusu te kokoba kozwama na malariyá.[2]
Cause and diagnosis[kokoma | kobɔngisa mosólo]
Mingi mingi mpeza, bokono oyo bopesamaka tango mutu asuami na ngungi ya mwasi oyo ayebani bo Anophèle. Kosua oyo ekotisaka ba parasites kowuta na soyi ya ngungi kokota na makila ya mutu.[1] Na sima ba parasites oyo ekendeke na foie epayi wapi ekolaka mpe kobota bota. Eza na lolenge mitano ya Plasmodium oyo ekoki kopesa bokono mpe kokabolama na batu.[2] Liwa mingi eyaka na nzela ya P. falciparum na P. vivax, P. ovale, mpe P. malariae ememaka mingi mingi mpeza lolenge moko ya malariyá ya mua katikati.[1][2] P. knowlesi yango ememaka mpeza mpeza te bokono epayi ya batu.[1] Diagnostique ya malariyá esalalemaka mingi mpeza na nzela ya komeka makila na microscope na bosaleli plaquette ya makila, to na nzela ya test antigène to ba tests ya diagnostique ya lombango.[2] Ba nzela eye esalelaka milongo ya baréaction na polymérasie mpo na kokundola ADN ya parasite esili kozala, kasi naino basaleli yango te na bisika biye malariyá ezwi batu ebele mpó na ntálo mpé mbilinga mbilinga nayango.[3]
Prevention and treatment[kokoma | kobɔngisa mosólo]
Likáma ya kozwama na bokono ya malariyá ekokí kokoma moke na nzela ya komibatela na kosuama na ngungi na bosaleli moustiquaire mpe nkisi ya kobengana ba insect, to mpe mikano ya kolandela ba ngungi neti kofula insecticide mpe kotsiolisa mayi eye etelengani.[2] Nkisi ndenge na ndenge eza na oyo etali prévention ya malaria mpo na bakeyi mibembo na bisika biye bokono bona bozali mingi. Ba doses ya nkisi sulfadoxine/pyriméthamine ya komela mbala na mbala eza recommendé mpo na bana mpe na sima ya sanza misato ya yambo ya zemi na bisika biye taux ya malaria eza likolo mpeza. Atako posa ezali, mangwele moko te eye ezali kosala mpeza eza, ata ndenge batu bazali kosala makasi mpo na kobongisa mangwele wana.[1] Nkisi eye eza recommendé mpo na malaria eza bosangisi ba nkisi ya malaria oyo ezali na artémisinine.[1][2] Lolenge ya mibale ya ba nkisi ekoki kozala mefloquine, luméfantrine, to sulfadoxine/pyriméthamine.[4] Quinine ekoki mpe komelama elongo na doxycycline soki artémisinine eza te.[4] Esengami ete na bisika biye bokono oyo boza na batu ebele, yambo ya kobanda komela ba nkisi esengeli kosembola soki ete malaria nde ezali kotungisa mpo na ntina ya mikakatano ya nzoto koboya nkisi. Ba nkisi ndenge na ndenge ya malaria eza kokutana na nzoto eye eza koboya yango; na ndakisa, eza na baye nzoto eboyaka chloroquine P. falciparum likambo oyo epanzani na bisika ebele oyo malaria ezali, na nzoto koboya artémisinine ekomi mpe nkokoso na bisika songolo ya mikili ya Asia ya se.[1]
Epidemiology[kokoma | kobɔngisa mosólo]
Bokono oyo bopanzani mingi na barégion tropical mpe sous tropical oyo etandami nzinga nzinga na équateur.[2] Yango ezali bongo eteni monene ya Afrika ya se ya Sahara, Asia, na Amerique Latine. Organisation Mondiale ya Santé emoni ete na mobu ya 2012, ba cas ya malaria ezwaki bamillion 207 ya batu. Na mobu wana, emonanaki ete bokono bona bobomaki batu kati ya 473,000 na 789,000, ebele nabango bazali bongo bana nakati ya Afrika.[1] Malaria mingi mingi eza bokono boye bolandanaka na kibobola mpe eza na effet monene ya mabe na développement économique.[5][6] Na Afrika emonani ete ememaka libunga ya ba milliards 12 $ USA na mobu moko kino na motuya ya likolo mpo na maye matali bonkolongono, bozangi makasi ya kosala mosala mpe ba effets misusu na maye matali tourisme.[7]
Ba références[kokoma | kobɔngisa mosólo]
- ↑ 1,0, 1,1, 1,2, 1,3, 1,4, 1,5, 1,6, 1,7 et 1,8 "Malaria Fact sheet N°94". March 2014. http://www.who.int/mediacentre/factsheets/fs094/en/. Retrieved 28 August 2014.
- ↑ 2,0, 2,1, 2,2, 2,3, 2,4, 2,5, 2,6 et 2,7 Caraballo, Hector (May 2014). "Emergency Department Management Of Mosquito-Borne Illness: Malaria, Dengue, And West Nile Virus". Emergency Medicine Practice 16 (5). http://www.ebmedicine.net/topics.php?paction=showTopic&topic_id=405.
- ↑ Nadjm B, Behrens RH (2012). "Malaria: An update for physicians". Infectious Disease Clinics of North America 26 (2): 243–59. doi:10.1016/j.idc.2012.03.010. PMID 22632637.
- ↑ 4,0 et 4,1 (en) World Health Organization, Guidelines for the treatment of malaria, Geneva, 2nd ed., 2010 (ISBN 9789241547925), ix
- ↑ Gollin D, Zimmermann C (August 2007). Malaria: Disease Impacts and Long-Run Income Differences (PDF) (Report). Institute for the Study of Labor.
- ↑ Worrall E, Basu S, Hanson K (2005). "Is malaria a disease of poverty? A review of the literature". Tropical Health and Medicine 10 (10): 1047–59. doi:10.1111/j.1365-3156.2005.01476.x. PMID 16185240.
- ↑ Greenwood BM, Bojang K, Whitty CJ, Targett GA (2005). "Malaria". Lancet 365 (9469): 1487–98. doi:10.1016/S0140-6736(05)66420-3. PMID 15850634.


text:
Bondimi Nzambe
Na mboka Swissi, balingomba po na bondimi Nzambe ezali ebele. Kasi bato ebele bayebi lisusu esika nini yakokende po na bondimi Nzambe.
32% ya ba bana mboka bazali ba protestants, 31% bazali ba catholique, 2% bazali ba orthodoxe, 5% ba musulmans, 5% bazali na balingomba mosusu, 18.000 bazali ba juifs. Na mboka Swissi bato bandima Nzambe bazali 1.900.000.
Nzinga nzinga ya motuna : Balingomba ya Alévis , Boponi bondimi Nzambe na ndenge na yo, L’Etat mpe bondimi Nzambe, Mpako po na balingomba ya Nzambe, Kelasi mpe bondimi Nzambe, Mateya ya Nzambe, Balingomba ya ba Christu, themen/religion/islamische-glaubengemeinschaften, Balingomba ya ba yuda, Balingomba ya bouddha, Balingomba ya ba hindu, Makambo etali binzambi nzambi, Boyokani na kati ya balingomba ya bandimi Nzambe